Jostundegien arteko harremana - Ahotsak.eus\nJostundegien arteko harremana\nJostundegien arteko harremana
10-12 jostundegi zeuden Zarautzen eta denak ondo konpontzen ziren. Santa Luzia egunean bazkaria egiten zuten. Denek izaten zuten trajeren bat 40ko hamarkada inguruan. Ostegun Santu Egunean estreinatzen zen trajea.
\nHizlaria(k): Kaperotxipi Arakistain, Jesus Mari\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ZAR-024-011 kodeko bideoa nahi duzula aipatzea: ahotsak@ahotsak.eus\n10-12 jostundegi zeuden Zarautzen eta denak ondo konpontzen ziren. Santa Luzia egunean bazkaria egiten zuten. Denek izaten zuten trajeren bat 40ko hamarkada inguruan. Ostegun Santu Egunean estreinatzen zen trajea.\nData: 2005(e)ko apirilaren 27a\n- Eta zer esan behar nizun..., e... Orduan esan dezu, e... txaketak, e, galtzak, txaketak...\n- Bai, sastrei baten iten dana herri batian, normala. Abriguak eta.\n- Ba al zeon sastreri gehio?\n- Ba al zan...\n- Jesus! Pilla...\n- Ba, izango giñan hamabin bat, bai. Hamar o hamabi bat bai. Zarautza izan da herri bat sastre gehiena eon dana.\n- Bai. Ta danok ondo alkartzen giñan, gaiñea. Santa Luzian egunian iten gendun halako bazkai earrak eta danok alkarrekin iten gendun. Bai, Santa Luzia egunian.\n- Ordun, konpetentziya 're bazan.\n- Bai, bai, bai, haundiya. Baiño orduan ba al dakizu zer pasatzen zan? Konparaziyo batea, zea, Aste Santua, Ostegun Santua, Ostiral Santua, eta geo, zean, jayian, osea, nola da? Este...\n- Pazku Eguna. Aurreatzen gendun, "bueno, Ostegun Santoako lixto eukiko dek", eta ezin, ta Ostiral Santuan, ta hala 're, ailleatu eziñik. "Bueno, zea, Pazko Eguneako eukiko dek trajia". Orduan trajia danak iten zuen, azkenengo zeak 'e bai. Trajiak, e! Iñor ez zan juten zea, esto, entierrota o zeata, zeakin, trajeik gabe. Beti, bi urtetik behiñ o esto, ta urterokuak asko zian Zarautzen trajia iten zuenak. Orduan zan trajia... Ta kandelak bezela, igual-igual.\n- Gerra ondorenean diru asko ez zan eongo, ba?\n- Baiño, hori ya beanduxio esaten dizut, e!\n- Bai, ze urtetan, berrogeita bostian?\n- Bueno, gu han lana iten gendula. Bai, orduan 'e bai, e! Orduan 'e jende asko zeon, zea, trajiakin ibiltzen zana, asko gaiñea.\n- Zer preziotako trajeak zeuden, ordun?\n- U, u, u, u, u! Oaintxe bai! Nik ez dakit, ba. Orduan zenbat... zazpi milla pezta, o.\n- Dirua, e!\n- Onenak zazpi milla pezta o hola, baiño beranduxio esaten dizut, e! Geo, aurretikan, ba, ez dakit ba nik zenbat paatuko zan! Bi milla pezta? Bost milla pezta? Ez dakit, ez naiz gooatzen. Papelak badazkat etxian, baiño.\n- Noiz estrenatzen zun jendiak ordun arropa, edo?\n- Hori, Zarautzan zan Ostegun Santu Eguna.\n- Ordun estrenatzen zan.\n- Ta bestela, San Josetan 'e bai.\n- San Josetan.\n- Baiño, Ostegun Santu Eguna. Ezin bazan Ostegun Santuan, ostiala. Ta bestela, zean, Pazko Egunian, baiño danak. Gu lanian, ta akordatzen naiz beti guri tokatzen zitzaigun ostiala, eo osteguna o ostiala ta lanbata lana itia. Ta orduan antxo-denboa izaten zan, bueno, oain 'e bai! Eta antxoa batzuek jan ta berriz 'e segi lanea, hurrengo egunea arte! Bai, bai, gelditu gabe, e! Erropa, puf, orduan iten zan...\nAitak abarkak dotoretzeko egiten zituenak\nMakillajerik ez, Jabón Chimbo\nAzpeitian josten ikasten ibili zenekoa\n"Biajante", batetik bestera\nAlaba Lurdesen lehenengo frakak\nLehen arropa konpontzen eta gaur egun nahita apurtzen\nAitak abarkak eta kordelak egiten zituen


Kokaleku honetan zaude: Azala > Bidaiak > Donejakue bidea > > Hontanas – Boadilla del Camino etapa\nTel.: 947373714, 637765779\n( 2025 botoak ) Atsegin dut!\n( 167 botoak ) Atsegin dut!\nItero del Castillo aterpetxea\nTel.: 642 213 560 (Toni), 697335012\nZuhaitzik ez izatea: Aurreko egunetan bezala, erromesa eguraldi gogorraren mende dago. Udan oso gomendagarria da goiz jaikitzea eta erdiko orduetan ibiltzea saihestea. Tierra de Campos eskualdea, Palentzian zehazki, lehorra eta beroa da udan, baina neguak uste baino hezeagoak dira.\nMostelareserako igoera: Igoera harritsua,% 11ko batez besteko maldan. Donejakue bidearen mugarria, agian ez hainbeste gogortasunagatik, baizik eta ematen duen panorama ikusgarriagatik.\nZerbitzu guztiak ditu Castrojerizek, eta merezi du bisita egitea.' Palentzian, bai Itero de la Vegan bai Boadilla del Caminon, taberna eta denda daude.\nGAZTELUKO ITEROA: Itero del Castillo Burgosko azken herria da, Fitero zubia Pisuerga ibaiaren gainean gurutzatu eta Palentzian sartu aurretik. Udal aterpetxea izan arren, Bidea ez da herri honetatik pasatzen, eskuinean geratzen baita. Garai batean Gaztelako Konderriko muga defendatzeko gotortua zegoen herri txiki bat da Itero del Castillo. XIV. mendeko gaztelu bat du. San Nikolas ermita, Bideari itsatsita, XIII. mendeko parrokia baten aztarna da. San Giacomo di Peruggia konfraternitak aterpetxe gisa berreskuratu du.\nEtapa ikusi 14 Urtea: :\nGalisteotik Caparrarako etapa


TXIMELETA DSS 2017 | Grupo Tximeleta\nEscrito porTximeleta Taldea 9 maiatza, 2017\nDagoeneko aste bete pasa da eta TXIMELETA DSS17-ko emozioak barneratu ditugu. Emozioak, bai, hortan datza, horretarako sortu dugu. Gimnasten emozio ugariak adierazteko eta besteei sentiarazteko. Azken finean berezi sentitzea da helburua.\nLan handia antolatzaile eta beste elkarteko arduradunentzat ere, baina gimnasten irribirrabak ikusteak ez du preziorik.\nLarunbat arratsaldeko auzoetako ekintzetan izan genuen arrakasta handia izan zen, harro sentitzen gara gure hiriburuko haurren eta gazteen inplikazioaz, 400 bat partehartzaile izan genituen.\nCarolina Rodriguez gimnasta olinpikoaren Master classetan, 150 gimansastek izan zuten halako esperientziaz gozatzeko aukera. Teknikaz at, Tximeletak sendotu nahi dituen baloreak ere transmititu zituen. Kirolak eta ikasketak bat egin dezakete, talde lana, laguntasuna eta norberarekiko eta besteenganako errespetua ikastea garrantzitsua da.\nBataplan!!! Zer esanik ez, gaztetxoak haien urduritasunak askatzeko eta gimnasten artean lagun berriak egiteko momenturik aproposena. Primeran pasa genuen eta Carolinarekin dantza eta hitz egin ahal izan zuten denek.\nHauek izan dira belodromoan egindako zozketen zenbaki sarituak. Saritua izan bazara Maiatzak 14a baino lehenago gurekin harremanetan jarri.\nLARUNBAT GOIZA: Kolore oria: 1º 449 Kolore urdina: 2º – 916 / 3º – 671 / 4º 717\nLARUNBAT ARRATSALDEA: Rifa arrosak: 1º – 22 / 2º – 82 / 3º – 383 / 4º – 920\nHauek izan dira riberasen egindako zozketaren zenbaki sarituak. Saritua izan bazara Maiatzak 19a baino lehenago gurekin harremanetan jarri.\nMonte igeldo: 114\nEskerrak eman nahi dizkiegu denda txiki, supermerkatu, enpresa…zuen ahaleginen artean eskainitako produktuengatik. Liburuxka txiki batetik, gimnasta eta txantxangorrien merienda arte. (BATAPLAN DISCO, EROSKI, DIARIO VASCO, SUPER AMARA, KIROL AUKERA, DEPORTES TOLOSA, LA CAIXA, LA DIGITAL, ENDAENEA GARDEN, EKOLOR, GABINETE PSICOLOGICO LOREA, BEREZIARTUA, KITOPARIAK, CASA ECEIZA, LA PERLA, AQUARIUM, MARTA G, IKASBIDE GURASO ELKARTEA, IKASBIDE AUZO ELKARTEA, VIKING, AMAYA SPORT, NAHIA LIBURU DENDA, GOENAGA, LABOAL KUTXA, ERREALA FUNDAZIOA, OLASAGASTI, SOLUCIÓN PROMOCIONAL, DVILLENA, SABADELL, MONTE IGELDO, TURBO TOUR ETA ZUMETA).\nHaien babesagatik diputazio, udaletxe, federazio, patronatu, mila esker.\nBaina batez ere gurekin gau eta egun diren Tximeletako bolondres guztiei Tximeleta berezko talde bezala funtzionatuko ez balu amets hau betetzea ezinezko litzateke.\nTXIMELETA DSS 2017 was last modified: maiatza 31st, 2017 by Tximeleta Taldea\nTximeletako hezitzaileak formakuntzan


Nor gara? – UROLA BIZIRIK Natur Taldea\nGure logoaren bitartez oso ideia sinplea adierazi nahi dugu: natura zaintzea ezinbestekoa da.\nLurra, marroia; ura, urdina; eta landaredia, berdea. Naturan gailentzen diren hiru koloreak. Gizakiok bizitzarako beharrezkoak ditugun elementuak. Egun, inoiz baino gehiago, hurrengo belaunaldiei egoera onean utzi beharreko herentzia. Gu helburu horrekin ari gara, geure alea jarriz. Elkartu nahi?\nZer da Urola Bizirik Natur Taldea?\nUrola Bizirik Natur Taldea 2019an sorturiko talde bat da eta izenak ondo adierazten duen moduan, ingurumenaren arloan zentratzen du bere jarduna. Arlo eta udalerri desberdinetako pertsonen kezka bati erantzuna emateko sortu zen. 2020an Eusko Jaurlaritzan erregistratu ginen ingurumenaren aldeko talde modura eta gure erregistro zenbakia AS/G/23225/2020 da.\nAukeraturiko izenak taldearen jarduera-eremua Urola bailara osora zabaltzen dela islatu nahi du. Gipuzkoa ibaiek egituratutako lurraldea denez, Urola bailara izan behar du gure jardunen eremua.\nBestalde, gure ibaiak agian beste elementu askok baino gehiago erakutsi eta erakusten digu zein den gure ingurumenaren egoera. Ondo dakigu, ibaia bataila askoren protagonista dela!\nTaldearen leloa “Ingurumen osasuntsu baten alde lanean” da. Uste dugu ondo adierazten dituela taldearen lan arloak eta lortu nahi duen helburua.\nOsasuntsu hitzarekin, pertsonaren aspektu fisikoa eta psikologikoa hartzen ditugu, naturak bi arlo hauetan ezinbesteko papera jokatzen baitu gure bizitzan.\nGure udalerrietako ingurumena hobetzeko asmoz ekintza ezberdinak egiten ditugu, arlo nagusi batzuetan: hondakinak, basoak eta ibai-errekak.\nTaldea hazia izateko helburuarekin sortu da. Hazia lur emankor batean ondo errotzen denean zuhaitz handia bilakatzen da. Ingurumenaren babesa, ekologismoa, geure bizitzetan sartu behar dela sinesten dugu. Ekintza txikiekin bada ere denok lagundu genezake naturaren, planetaren azken finean, egoera hobetzeko (ez okertzeko izango litzateke agian zuzenagoa) aukera. Jende horrengan, zuregan, testu hau irakurtzen ari zaren horrengan, hazi hau barneratzea nahi/behar dugu. Horregatik, Urola Bizirikek bere ekintza guztietan biztanlegoa parte hartzera gonbidatzen du. Zu ere ongietorria izango zara, beti!\nBestalde, elkarlanaren aldekoak gara. Ezinbestekoa ikusten dugu gure lurraldeak kudeatzen dituzten erakundeekin (udaletxe, diputazio, mankomunitatearekin) kolaboratu behar dugula. Udaletxeetan eta diputazioan dauden egiturak aprobetxatu behar ditugu gure lanari, guztion lanari, indar gehiago emateko eta emaitza positiboetara eramateko. Hori bai, elkarlanak ez du inoiz mendekotasuna adierazi nahi.\nAldi berean, erakunde horien aurrean ahots indartsuagoa eta bakarrarekin aurkezteko asmoz Naturkoneko kideak gara, Gipuzkoako Natur eta Ekologista taldeen koordinakundearen kideak alegia.\n“Bere burua ezagutzen dakiena bere buruaren jabe da”.


Elezkano II-Mariezkurrena aise nagusitu dira azken sailkatuen arteko neurketan | Sports | Naiz\nCaixabank Mastersaren lehen itzulia partida bat bera ere irabazi gabe amaitu duten Urrutikoetxea eta Irribarria 8-22 menderatu dituzte Diman, 37 minutu besterik iraun ez dituen norgehiagoka tristean.\nASIER AIESTARAN|09/08/2020 Updated at:\nDanel Elezkano eroso aritu da errematean (FOKU)\nDiman amaitu da Caixabank Mastersaren lehen itzulia, eta bukaera eman dion neurketa oso berezia izan da: orain artean partida bakar bat ere irabazi gabe zeuden Urrutikoetxea-Irribarria eta Elezkano-Mariezkurrena (Aretxabaletaren ordezkoa) bikoteen artekoa.\nZoritxarrez, neurketa ez da batere ona izan eta Elezkano-Mariezkurrenak oso erraz irabazi dute: 8-22, 37 minutuko iraupena izan duen dema tristean.\nDanel Elezkano izan da gaur laukoteko pilotari onena. Zaratamokoak nahi duen guztia egin du aurreko koadroetan eta bere zenbakiek argi erakusten dute hori: 13 tanto jokoan eginak eta beste hiru sakez. Mariezkurrenak ere ongi lagundu dio.\nAldiz, Urrutikoetxeak eta Irribarriak oso irudi kezkagarria utzi dute Diman. Jakina zen Aramakoari kosta egingo zitzaiola atzelari postura egokitzea, baina gipuzkoarra oso pattal aritu da eta Urrutikoetxeak ere ez dio batere lagundu.\nNeurketaren laburpenak ez du askoz lerro gehiago merezi. Gorriak 4-1 aurreratu dira, baina urdinek azkar eman diote buelta markagailuari zortzi tantoko partzial batekin, 4-9 aurreratu eta egoera erabat aldatzeko.\nIrribarriaren pilotakada solteren bat kenduta, urdinak erraz nagusitzen ziren piloteoan eta Elezkanok mota guztietako erremateak egin ditu. Azkenean Mariezkurrena bera ere animatu da eta ormabikoz tanto bat eginda joan da etxera.\nGauzak horrela, eta bigarren itzulia igande honetan bertan hasten dela jakinda, hauxe da sailkapena lehen itzuliaren amaieran:\n1. Artola-Rezusta 6 p.\n2. Altuna III-Imaz 5 p.\n3. Bengoetxea VI-Martija 5 p.\n4. Olaizola II-Zabaleta 4 p.\n5. Ezkurdia-Aranguren 4 p.\n6. Jaka-Albisu 3 p.\n7. Elezkano-Aretxabaleta 1 p.\n8. Urrutikoetxea-Irribarria 0 p.


Jesus Mari Lazkano bergarar margolaria jakitun izendatu dute - Bergara - Goiena.eus\nJesus Mari Lazkano bergarar margolaria jakitun izendatu dute\nImanol Beloki Unamuno 2016-11-11 14:59\nJakiundek, zientzia arte eta letren akademiak Bergarako Olaso dorrean, ohiko batzarra burutu du gaur goizean. Ekitaldian gainera, kide berrien kargu hartzea gauzatu da. Batetik, Ignacio Palacios ekonomialaria eta bestetik, Jesus Mari Lazkano bergarar margolaria.\nJakiundek ohiko osoko bilkura egin du akademiaren egoitza ofizialean, Bergarako Olaso Dorrean, eta bertan Zientzia, artea eta letrak lantzen dituzten, arlo ezberdinetako ordezkariak batu dira. Gaur, bi kide berrik kargua hartuta, guztira, 72 kide jakitun izango ditu elkarteak.\n"Pozik eta harro" Lazkano\nJakiundeko kide izendatzea ohorea dela azaldu du Jesus Mari Lazkanok: "Oso pozik nago, oso harro, eta ilusioz beteta. Baina ardura handia da. Horrez gain, gure lana epe luzekoa izaten da, eta halako sariak gustura jaso arren, ez ditugu erlazioak galdu behar gure egunerokotasuneko lanarekin, hori garrantzitsua da.\nRetegi, Gallastegi, Ugalde eta Lazkano bergarar jakitunak:\nAkademia osatzen duten jakitunak talde argazkian:\n"Erantzukizun handiko ohorea da 'jakitun' izatea"\nMireia Bikuña 2016 aza 11 Bergara\nGaur, egubakoitza, azaroak 11, urteko bigarren batzarra egingo du Jakiundek. Bi jakitun berri izendatuko ditu. Horietako bat da Jesus Mari Lazkano ...


Euskerabili: JALDI HADI PLAZARA\nJALDI HADI PLAZARA\nHerri baten bizitzaren bihotza eta arima da plaza. Herrietako plazetan historiako momenturik garrantzitsuenak bizi izan ditugu, onak zein txarrak. Plazan ospatzen ditugu garaipenak eta bertan ere biltzen gara kontsolamendu bila planak okertzen zaizkigunean.\nPlaza dugu erreferentzia. Leku bat edo helbide bat bilatzen dugunean plazatik urrun edo hurbil egongo da. Plazan batu eta hortik edonora joan gaitezke nahi dugun lekura.\nEgunotan plazetan gauza asko gertatzen ari dira. Mundu moderno honetako jendea bueltatu da plazara, nonbait, eta inoiz baino jende gehiago dago.\nZer iruditzen zaizue egunotan plazetan gertatzen ari dena?\nEgilea: EUSKERABILI EUSKAL ordua: 23:17\nNire iritzian ondo dago , jendea oso haserre dago , eta azkenean pentzatu du hori egiten badu zerbait egin dezakela .Gainera hori egiten beren proposamenak esan ahal dituzte .\nDenbora askoz jendea isilik egon da , eta azkenean eroapen guztia muga bat dauka , hori dela eta , hainbeste manifestazio daude gure herrialdean .\nBestalde , mugimendu hauek garrantzitsuak dira ,egiten badira behintzat politikoek pentzatuko dute , jendea ez dela leloa .\nAdostasuna erakustearren eta gauzak ondo ez dauden azaltzearren bildu da hainbeste jende. Ondo legoke akordio honekin politikariek gauzak berrikusteko pentsatuko lituzketeela; behintzat jendeak egin duena alferrik ez izatearren.\nJendea ez da leloa gaztea izan arren, zailtasunak zabaltzen ari dira, eta ematen diren irtenbideak ez dira nahikoak.\nEgin dutenarekin Gobernuak zer edo zer egiten badu, orduan erakutsiko du herriko jendearen arazoak kezkatzen dituela.\nOndo iruditzen zait. Betidanik, herriko plazetara jendea joan zen zerbait egiteko, esate baterako, herriko jaiak ospatzeko, koadrillarekin geratzeko.... Gaur egun momentu zailak bizitzen ari gara, eta jendea ez dago pozik. Horregatik, plazetan egotea proposatzen da, eta jendea erantzuna ona ematen ari da.\nEspero dut zerbait lortzen dutela.\nBazen garaia jendeak beren eskubideak eskatzeko! Nire ustez penagarria zen 5 milloi pertsona lanik gabe eta ezer ez esatea. Badirudi berandu dela baina gauzak honela jarraitzen badira egunero joan beharko genuke kalera. Estatuan ez zegoen kontzientzia sozial, bakoitzak bere burua zaintzen du eta horrela nola hobetuko dugu egoera hau?\nHerri guztietan puntu nagusiena da plaza. Gehienetan plaza aukeratzen dugu leku gisa jaiak ospatzeko edo konzentrazioa egiteko, are gehiago manifestazio bat egiteko politikaren kontra borrokatzeko. Ondo deritzot gertazen den guztiari, era bakarra besterik ez daukagu gure iritzia emateko. Uste dut pixkanaka pixkanaka lortuko dugula aldaketa bat, nahiz eta hutezkunde hauetan ez nabaritu.\nAurrekoetan ere idatzi dut.\nNire ustez, potereak jendea usteltzen du era batean edo bestean. Gainera, agintzen dutenak ez dira euren eremuetan jakituenak, baizik eta lotsagabeenak. Normalean, euren ogibideetan oso onak direnek euren gauzetan egon nahi dute, politikan lan egin beharrean. Besteek politikara jotzen dute gehienetan irabaziak ateratzeko eta gero kaleko jendeak jokaera horren ondorioak pairatu behar dituzte. Hau guztia ikusita, merezi du matxinatzea ea daukagun sisteman gauza batzuk alda daitezkeen, eta horixe da asken egunotan gazteak egiten ari direna. Ezer lortzen ez badute ere, hausnarketak ez dio inori kalterik egiten.\nPlazetan jendea elkartu duen mugimenduari buruz, gehien harritu nauena zer ondo antolatuta egon den ikustea izan da. Gainera, han zeuden gazteen jokabidea hain ona izan da non ni-ni belaunaldia deritzona baztertu egin baitu.\nBestalde, aitortu behat dut ez dudala uste mugimendu horrek zerbaiterako balio duenik. Edozein egoera aldatzeko protestatze hutsa alferrikakoa da. Proposamenak edo ideiak beharrezkoak dira egoera hobetu ahal izateko. Nire ustez, mugimenduari falta izan zaion gauza bakarra hori izan da.


Irlandako Ringaskiddyko erraustegiak ere badu bere 'Plume Plotter' - Zero zabor\nHasiera » Errausketa » Irlandako Ringaskiddyko erraustegiak ere badu bere ‘Plume Plotter’\nRingaskkidyko errauste plantak 2015ean zehar (martxan egon balitz) sortuko zuen kutsaduraren simulazioa. (Irudia: Plume Plotter)\nGipuzkoako erraustegi proiektuak badu bikia eta Irlandan dago: Cork hiriaren ondoan Indaver multinazional holandarra Ringaskkidyko planta eraikitzeko ahaleginetan dihardu 2010etik. 15 urte eraikuntza behin betikoz hastea lortu ezinik, 15 urte inguruko herritarrak hori eragozteko lanean. Orain, gainera, erraustegiak isuriko duen kutsadura nola barreiatuko duen erakusten duen simulatzailea daukate abian, Plume Plotter taldeak lagundurik.\nErraustegiaren sustatzaileek aitortzen dituzten kutsadura mailetan oinarrituta (ez du horrek esan nahi egiazkoak gero handiagoak izango ez direnik) Plume Plotterrek biltzen ditu sortuko dituen kutsagai nagusienen datuak: Nitrogeno Oxidoa, PM10 partikulak, metal astunak eta dioxinak. Eta horiek inguruetan barrena nola banatzen diren simulatzen du, nazioartean estandarra den AERMOD simulatzailearekin elkartuz isuritako kopuruak eta une bakoitzean meteorologiak eskaintzen dituen datuak.\nRingaskkidyko erraustegiaren kontrako taldea beren argudioak azaltzen kazetari bati. (Argazkia: Irish Examiner)\nCHASE Cork portuko ingurumenaren aldeko aliantzak simulatzaile hau aurkeztu du justu Irlandan horrelako proiektuez erabakitzeko dagoen An Bord Pleanala agentzia ari denean audientzia publikoan aztertzen Ringaskkidyren aldekoen -funtsean enpresaren- eta kontrakoen argudioak. Bi aldiz baimena ukatu dioten arren, Indaver hirugarren saioa ari da egiten erraustegia abian jartzeko urtean 240.000 tona kiskali beharko lukeen labea.\nNanopartikuletan aditua den Vyvyan Howard doktorearen informea garrantzitsua izan zen duela urte batzuk Ringaskkidyko proiektua baztertu zezaten. Azken bitxikeriatzat, Corkeko erraustegia eraiki nahi duen Indaver hau bera da Belgikako Anberesen errauste planta lehertu zitzaion multinazionala.\nRingaskkidyko erraustegiaren kontrako ikasleen protesta martxoaren 16an. (Argazkia: Irish Examiner)


Berrikuntzekin ekin diote ikasturte berriari Orereta ikastolan | El Diario Vasco\nErrenteriaBerrikuntzekin ekin diote ikasturte berriari Orereta ikastolan\nIkasleak bueltatu dira ikasturte berriarekin jolaslekura. / ARGAZKIAK: ARIZMENDI\n1.500 ikasletik gora arituko dira ikasturte honetan Orereta Ikastolan eta Oiartzo Batxilergo Ikastolan\nMIKEL PÉREZ ERRENTERIA. Miércoles, 12 septiembre 2018, 07:40\nAste honetan ekin diote ikasturte berriari Orereta Ikastolako eta Oiartzo Batxilergo Ikastolako ikasleek. Datorren irailaren 24a bitartean goizez arituko dira, orduan ekingo diote egun osoko jardunari. Jangela zerbitzua aste honetik bertatik izango da martxan eta eskolaz kanpoko ekintzak, berriz, datorren urriaren 1ean abiatuko dira. Haur eskolako haurrak pasa den astetik dira martxan, egutegi propioa baitute.2018-2019 ikasturteko berrikuntza nagusietako bat haur hezkuntzako sarrera-ordutegia izango da. Izan ere, 2 urtetik 5 urte arterako haurrek sarrera-ordu malgua izango dute: 9.00etatik 09:30era artekoa goizean eta 14:45etik 15:00ak artekoa arratsaldean. Haurren erritmoak gehiago errespetatu ahal izateko helburuz egin da aldaketa. Txikienek, 2 eta 3 urtekoek, bazkal ondoren edo siestaren ostean etxera joateko aukera izaten jarraituko dute.\nOrdutegiei lotuta esan, baita ere, DBHkoan ere moldaketak izango direla. 15:30erako bukatuko dute beren jarduna, beranduenez. Asteazken eta ostiraletan, 14:30erako.\nSukalde eta jangelaren urtea izango da aurten Orereta Ikastolan. Añabitarteko sukaldean lanak egin dira makinaria berria jarri eta kudeaketa hobetzeko asmoz. Sei urtetik hamasei urte arterako ikasleek Ikastolako sukaldean bertan prestatuko otorduak izaten dituzte. Lehen hezkuntzan, aldiz, Askora catering enpresarekin hasi dira lanean. «Elikagaiei beraiei arreta handiagoa jarri eta otordu-garaiak ere proiektu pedagogikoan integratzeko lehen pausoak ematen hasi gara Askorarekin», diote ikastetxetik. Aurten lehen aldiz, arratsaldez ere izango da zaintza zerbitzua haur hezkun-tzako ikasleentzat. Goizetako zain-tza orain arte bezala mantenduz haur hezkuntza eta lehen hezkun-tzan (7:30-09:00), Ikastolako txikienei arratsaldeko 17:00ak arteko zaintza zerbitzua ere eskainiko zaie.\nIkasturte hasiera hitzorduz beteta dator. Hilaren 16an Ziklometroak ekimenean parte hartuko du Ikastolak. Kilometroak 2018 jaiari lotuta, Urretxu-Zumarragako ikastolak Gipuzkoako 29 ikastolak bizikletaz lotzeko asmoa du eta bertan parte hartuko dute. Atlantikaldian eta hilaren 29an herrian ospatuko den Bizipozaren jaian ere izango dira.\nEl Mercado Ecológico llenó la alameda de Gamón de productos sostenibles El próximo viernes se celebrará un nuevo mercado de bicicletas


Katuxulo Sariketa Oiartzunen |2013/04/12\nKatuxulo Sariketako azken kanporaketa gaur\nKatuxulo Sariketako bigarren eta azken kanporaketa jokatuko da gaur Oiartzunen, Katuxulo gaztetxean bertan. Bertsotan: Manu Goiogana, Maialen Akizu, Gema Urteaga, I�aki Aleman, Haritz Mujika eta Mikel Artola. 19:00etan izango da. Finala, datorren ostiralean.\nBiltxokoan, 19:00etan |2013/04/12\nTaldekako Xanpiona Urdi�arben, Baiona eta Xiberua artean\nTaldekako Xanpiona abian jarri da berriz ere eta bihar izanen da lehen saioa Urdi�arben, Baiona eta Xiberoko taldeen artean. Xiberoko taldeko bertsulariak: Joanes Etxeberria, Ramuntxo Kristi eta Mixel Etxekopar. Baionako taldetik: Eneritz Zabaleta, Txato Renteria eta E�aut Alfaro. Biltxokoan, 19:00etan.\nBertso ekitaldia gaur Dokan, 19:30etan |2013/04/11\nLujanbio eta Ega�a Oteizaren arrastoan, gaur Donostian\nMaialen Lujanbio eta Andoni Ega�a Jorge Oteizaren oroimenezko ekitaldian izango dira gaur Donostian, Doka kafe antzokian, Unai Elizasu gai jartzen dela.\nMaiatzaren 15 arte |2013/04/11\nXabier Munibe bertso-paper lehiaketa abian\nXabier Munibe bertso-paper lehiaketa abian da eta lanak aurkezteko epea zabalik dago, maiatzaren 15 arte. Azkoitiako Xabier Munibe ikastolak antolatzen du lehiaketa eta hamasei urtez beherako gaztetxoentzat bideratua dago.\nApirilaren 19an, 20:30etan |2013/04/10\nJaialdia Gasteizko Gaztetxean, 25garren urteurrenean\nGasteizen bertso jaialdia egingo dute Gaztetxearen 25garren urteurrena ospatzeko. Maialen Lujanbio, Jone Uria, Unai Iturriaga, I�aki Vi�aspre, Jon Maia, Fredi Paia eta Amets Arzallus izango dira bertsotan, Josu Goikoetxeraren eskutik. Gaztetxea bertso ekitaldien erreferentziatako bat da Gasteizen. Jaialdia 20:30etan izango da.\n'Egubakoitzak kartzelan', apirilaren 26an, Bergarako gaztetxean |2013/04/10\nGurrutxaga eta Barandiaranen bertso-jarri musikatuak Bergaran\nAitzol Barandiaran, I�aki Gurrutxaga eta Julen Goikoetxeak bertso jarri musikatuak eskainiko dituzte Bergarako gaztetxean, apirilaren 26an, 22:30etan. "Batez ere, umoretik eta kritika politikotik joango da emanaldia, bertso musikatuetan ere ohikoak ez diren doinuak eta bertsioak baliatuaz. Esperimentu piloto gisa hartu dugu geuk ere" adierazi dio Aitzol Barandiaranek Bertsoa.com-i.\nHitzetik Hortzera |2013/04/10\n2009ko Txapelketa Nagusian bukatutzat eman zuen Andoni Ega�ak bere txapelketa-ibilbidea eta ez du parte hartuko datorren udazkenekoan. Artanok berarekin errepasatu ditu azken txapelketak.\nHernandorena kultur elkarteak antolatuta |2013/04/09\nBihar azken eguna Ota�o bertso-paper lehiaketan parte hartzeko\nZizurkilgo Hernandorena kultur elkartean 1� Pello Mari Ota�o bertso paper lehiaketa antolatua du eta biahar izango da lanak bidaltzeko azken eguna. Gazte, diaspora eta helduen maia izango ditu lehiaketak. Sari banaketa maiatzaren 4ean izango da, Zizurkilen.\nEtxarri-Aranatzen, Karrikestu Elkartean |2013/04/09\nEuskal Herriko bertso-afari txapelketa larunbatean\nEuskal Herriko bertso-afari txapelketa (BAT) jokatuko da larunbat honetan Etxarri-Aranatzen, Karrikestu elkartean. Ohi bezala, herrialde desberdinetako sei bertsolarik hartuko dute parte. Julio Soto iazko irabazlearekin batera, han izango dira Alaia Martin (Gipuzkoa), Arrate Illaro (Bizkaia), Oier Arbina (Araba), Egoitz Gorrostarazu (Nafarroa) eta Maddi Ane Txoperena (Lapurdi). Sarrerak salgai, Xapatero eta Leku Onan. 610610575 telefonoan ere erreserbatzen ahal dira txartelak, beti ere apirilaren 9a baino lehen. 18 eurotan dira txartelak\nOteizaren heriotzaren urteurrena |2013/04/09\nHustu Bete Hustu, Oteizan inspiratutako Bertso Eguneko laburpena ikusgai\nMaiaren zaleak. Alberdi eta Maia\nHasierako agurrak.Arzallus eta...\nVIP gunea. Lizaso eta Arzallus\nKe artean.Lizaso eta Arzallus\nKalekumeak. Alberdi eta Maia\nUxue eta Txirrita. Eguarre, Ma...\nMaiaren zaleak. Alberdi eta Ma...\nEguraldi onarekin zer?\nBertso-haurdunaldia. Martin et...\nZallako bertso-eskolako gaztet...


COVID19 dirulaguntzak pertsona, enpresa, automo eta ekintzaileentzat.\nKonfiantza dugu pertsonengan eta haien sendotasunean, eta ziur gaude, gizarte osoarekin lankidetzan, egoera honi aurre egitea lortuko dugula. Zentzu horretan, Gipuzkoako Foru Aldundiaren eskutik eskualdeko Udalek ere egoera hauetan babesa eman nahi dizuegu, horretarako ditugun ahalmenekin.\nForu Aldundia lurralde mailan dispositibo bateratu bat abian jartzen ari da dirulaguntzen berri emateko eta Oarsoaldea eskualdean, Garapen Agentziaren bitartez, informazioa, hartu beharreko neurri ekonomikoei buruzko orientazio aktiboa eta horiek eskatzeko laguntza eskainiko da.\nEra berean, zuen egungo problematika zein den azaltzeko aukera eskaini nahi dizuegu, zuen errealitatea erakunde publikoetara helarazten laguntzeko, modu konprometituan.\nKontsultak egiteko, laguntzak eskatzeko eta/edo zuen galderak edo egoerak azaltzeko, leihatila bakarra egokitu dugu: covid19laguntzak@oarsoaldea.eus // 943 494129 ; gure ustez, oso lagungarria izan daiteke.\nHorrez gain, gure webgunearen bidez, argitaratzen ari diren laguntzei buruzko informazioa eskuratu ahal izango duzue. Informazioa eguneratuz doa, neurri ekonomiko berriak argitaratzen diren neurrian.


Hortzen zuritzea - Clínica Dental Agirre\n943 245 245\nPeriodontzia eta Profilaxia\nHome / Espezialitateak / Hortzen zuritzea\nHortzen zuritzea da egun tratamendu estetikoetan eskatuena.\nHortzen kolorea norberaren dentinaren ezaugarriek zehazten dute. Horregatik, zenbait pertsonek izatez besteek baino hortz zuriagoak dituzte. Hortzen kolorean eragiten duten beste faktoreak dira:\nKolorantea duten zenbait elikagai edo edariren kontsumoa. Besteak beste, ardo gorriaren, belarren infusioaren, kafearen, tearen eta tabakoaren kontsumoak esmalteen zikintzea eragiten dute. Horren gain, zenbait medikamentuk esmaltea eta dentina tindatu dezakete: tetraziklinak, klorhexidinak edo fluorrak. Gainera, adinarekin dentina ilundu egiten da eta esmaltearen kapa finagoa bihurtzen da higaduraren ondorioz, hori dela eta, hortza horiagoa ikusten da. Kolpeek odol isuriak eragin ditzakete hortzen estrukturan eta horiek hortzak gris edota beltz tonuan ikustea eragiten dute.\nHortzak zuritzearen tratamendua oinarritzen da, klinikan, etxean edota bietan gauzatu daitezkeen teknika ezberdinen bitartez hortzen tonua argitzean.\nHainbat mota daude (batez ere tetraziklina erabiltzeagatik, intentsitate ezberdinetako marra gris edota beltza agerrarazten dituena) kanpoko zuritzearen bidez konpondu ezin direnak, baina bai barruko zuritzearen bitartez, aurretik endodontzia erabiliz.\nZergatik aukeratu Philips Zoom?\nPhilips Zoom da hortzen zuritze tratamenduetan bezeroengatik eskaera gehien dituen teknika. Munduan hamar milioi bezerok erabili dute jada irribarre distiratsu eta ederragoa lortzeko.\nPhilips Zooma dentistek dentistentzat diseinatua izan da, helburua bigarren mailako ondorioak gutxitzea eta segurtasuna hobetzea izanik, kalitatezko emaitzei uko egin gabe. Philips Zoom WhiteSpeed-ekin lehenik eta behin hortzoiak funda berezi batekin babesten dira, dentistak zuritzeko hidrogeno peroxidozko gela jarri aurretik. Gel zuritzailearen gainean LED argia jartzeak azkartu egiten du prozesuaren abiadura, emaitzak %40 hobetzen direlarik. Etxeko gel zuritzaileek fosfato kalziko amorfoa (FCA), fluorra eta potasio nitratoa daukate sentiberatasuna gutxitzeko eta aldi berean esmaltea leundu eta distirarazteko.\nHortzen zuritze profesionala emaitza hobe ezin batentzat.\nAhalik eta segurtasun handiena bermatzeko helburuarekin Philips Zoom-ak soilik dentisten kontsultetan aurki daitezke. Mota ezberdinetako tratamendu eta intentsitatetan eskaintzen da, zure beharretara egokitzeko.\nIkusi zure irribarrea zuriagoa iPhone/iPad eta Android-entzat Philips Zoomek duen aplikazioan.\nGainera, Philips-ek zure irribarrea zuriago ikusten laguntzen dizu iPhone/iPad eta Android-entzat Philips Zoom aplikazio berriarekin. Dohaineko simulatzaile berri horrekin erabiltzaileak argazkiak atera ahalko ditu, egokien geratzen zaion zuri kolorea zehaztu eta inor baino lehenago tratamendua egin ondoren bere itsura nolakoa izango litzateen ezagutzeko aukera izango luke.\nPhilips Zoom aplikazio berri horrekin bezeroek argazki bakar baten bitartez irribarre zuriagoa ikusi ahal izango dute eta sare sozialen bitartez modu erraz batean elkarbanatu. Lehen urratsa da irribarre zuri batek ingurune pertsonal eta profesionalean garrantzia duela ulertzeko.\nAplikazio berri hori aurkitu dezakezu zure iPhone/iPad eta Android-etik.\nAviso legal I Lege oharra I Diseño Web\nAviso legal / © Clinica Dental Agirre


Orain hasiko dira Donostiarako bisitak, lehen bilkura bideokonferentziaz izan arren, besteak fisikoki egitea nahiko luke. Behintzat, Euskal Herrian dena egiten ahalko du. Nahiz eta klinika ez izan bere muga instituzionalaren aldean, Herrian izateak lasaitzen du. Aldiz, ekonomikoki galdegina zaion engaiamenduak bisaia uzkurtzen dio. Ernalketak funtzionatzen ez balu, zer ? Beste 900 euro? Ezin.\nUrteak haurrak desiratzen dituela. Horrez gain, urteak ez duela bikoterik atzematen. Alta, gazte gaztetik argi du ama izan nahi duela. Urtebetetzeak joan arau, lagunen haurdunaldien berriek bihotza porroskatzen diote. Bestearen zoriontzeko gaitasuna badu ere, bere errealitate gordinaren aitzinean jartzen du. Erabaki berri du ez duela gehiago itxoinen. Garrantzitsua zaio lagunen ber momentuan bere umea heztea; hots, azkena ez du izan nahi, eta oraino guttiago “haurrik ez duena”. Hala ere, haurdunaldiaren prestaketa, erditzea eta hezte prozesu amaigabe hura bakartasun hutsean ez du bizi nahi.\n"Sare sozialen bidez izena eman zuen 'ko-guraso' izateko webgune batean. Hor aurkitu zuen lista bat, izenak eta aukerak. Haurraren beste gurasoa aukeratzen ahal duzu"\nKolektiboaren aukera honek paradoxa handia sortzen dio: ez badu bikoterik, bakarrik heziko du. Sare sozialen bidez izena eman zuen “ko-guraso” izateko webgune batean. Hor aurkitu zuen lista bat, izenak eta aukerak. Haurraren beste gurasoa aukeratzen ahal duzu. Azkenean, egun gutti pasa zituen lista horri so. Ez zion erakargarritasun berezirik sortzen. Gurasotasuna arrazionalizatzeko eta partekatzeko manera hori ez zitzaioan komeni. Interes propioari lotzen zion desmartxa, hala nola denbora eta arduren banatzea. Hori, ezezagun batekin egin? Gaizki pasatzeko arriskua hartu? Ez, bide hau baztertuz joan zen.\nOndorioz, lagunen itzulia hasi zen egiten. Batek lagunduko zuen urrats administratiboetan. Donostiara egiteko bidaiak beste batekin eginen zituen. Azkenik, erditzeko momentua hirugarren batekin eginen zuen. Aitzinetik rol guziak banatuak izan ziren; orain testua ikasi behar zuten. Bakartasuna baztertuz, ama batzuk baino askoz hobeto segitua izanen zen. Maitasun kolektiboa helburu, haurraren sortzeak denak inplikatuko zituen. Familia nukleoak eskainitako estruktura eta filiazioa ukatuko zituen. Desmartxa kontziente eta aske honek sekulako energia galdeginen zion. Alde batetik amatasunari lotutako kezkak eta beldurrak, baina batez ere osasuna eta administrazioak uztartzen zituen eginbehar bereziak. Azkenik, lagunei esku artean emandako konfiantza guziaren parioak zion energia ustiatze hau berriztagarri bihurtu.\nKanal hauetan artxibatua: Iritzia | Gorputza


Javier Ruiz de Larrinaga: "Pilotako argazkiak ateratzeko kirol hori ezagutu beharra dago" - Uztarria (Azpeitia)\nJavier Ruiz de Larrinaga: "Pilotako argazkiak ateratzeko kirol hori ezagutu beharra dago"\n2020ko urt. 9a, 10:30\nAzpeitiko pilotariei ateratako 27 argazki jarri ditu ikusgai Javier Ruiz de Larrinagak Sanagustin kulturgunean. Urtarrilaren 6an jarri zituen argazkiak eta urtarrilaren 20ra bitartean egongo dira ikusgai. Irudiak azken bi-hiru urteetan pilotariei ateratako "ehunka edota milaka" argazkien artetik aukeratu behar izan dituela aitortu du Azpeitiko Argazki Elkarteko kideak.\nJavier Ruiz de Larrinaga argazkilaria (Argazkia: Azpeitiko Argazki Elkartea) Argazki originala\nSanagustin kulturguneak erakusketetarako eskaintzen duen espazioa kontuan hartuta, Azpeitiko pilotariei egindako 27 argazki aukeratu behar izan ditu erakusketa osatzeko Javier Ruiz de Larrinagak (Bargota, Nafarroa, 1951). Azpeitiko Argazki Elkarteko kideak buruan zuen asmo bat gauzatu du erakusketa honekin: pilotalekuetan dabiltzan herriko pilotari horiei "omenaldi txiki bat" egitea. Herriko hainbat pilotari agertzen da erakusgai jarri dituen irudietan: "Egiguren, Alberdi anaiak, Uzkudun, Etxaniz, Larrañaga, Elosegi... Batik bat Herriarteko Pilota Txapelketako partidetan ateratakoak jarri ditut ikusgai". Erakusketako protagonistak pilotariak direla dio, "ez ni".\nNoiz hasi zinen herriko pilotarien inguruko erakusketa osatzeko ideiarekin?\nMundu guztia ez da joaten pilotalekura, eta pilotan aritzen diren gazte horiek argazkietan islatuta ikus daitezen nahi nuen. Pilotariak dira irudietako protagonistak. Pilotan ibiltzen diren gazte horiei omenaldi antzeko bat egitea zen nire asmoa; jendeari ezagutarazi nahi nien haien pilota ibilbidea. Bi-hiru urte dira buruan neukan ideia hori lantzen hasi nintzela, eta ordutik ehunka edota milaka argazki atera ditut. Frontoi Txikia ez zitzaidan asko gustatzen argazkietarako, espazioagatik eta argiagatik. Ilunpeko pilotariak Izarraitz frontoian jokatzen hasi zirenean, gune horrek leku zabalagoa eta argi politagoa zeuzkala ohartu nintzen, eta hortik abiatu nuen buruan neukan ideia.\nGustuko duzun kirola izango da pilota, ezta?\nPilota ikustea asko gustatzen zait; betidanik izan dut gustukoa. Gainera, pilotari profesionalen partidak ikusten baino gehiago gozatzen dut afizionatuenekin; izan ere, afizionatuek bestelako gauza batekin jokatzen dute. Gainera, Azpeitian pilotarien harrobi ona daukagu.\nPilota partida askotan jarduten duzu argazkiak ateratzen. Honezkero herriko pilotariek ederki ezagutuko zaituzte.\nBai, bai. Bakarren batzuek argazkiak ere eskatu izan dizkidate, eta eman izan dizkiet.\nPilota partidetan argazkiak ateratzeak zer dauka berezia?\nEz da zaila pilotako argazkiak ateratzea. Hori bai, pilota mundua pixka bat ezagutu beharra dago. Jokoari aurrea hartu beharra dago; jokoa iristeko itxoiten bazaude, argazkia ateratzerako pasatu da jokaldia. Ez da zaila, ordea, argazkiak egitea. Izarraitz pilotalekuak oso argi polita eskaintzen du. Nik uste nuen hormak beltzak izanda zailagoa izango zela argazkiak ateratzea, baina ez da horrela. Argazkietarako, frontoi beltza berdea baino gehiago gustatzen zait.\nAurrera begira, beste asmorik bai?\nPilotako argazkiak ateratzen jarraituko dut. Horrez gain, Azpeitiko Argazki Elkartean ere aritzen naizenez, argazkilaritzari lotutako beste hainbat egitasmotan ibiliko naiz.


Basherri sarea proiektua da irabazlea! - PuntuSoziala\nEz da erraza izan 2016-2017 PuntuSoziala egitasmoko proiektu irabazlea aukeratzea.\n14 proiektu aurkeztu dira lehen edizio honetan, zein baino zein interesgarriagoa: Euskaragara, lasterketak.eus, Ene amatxo, Jalgune, Sharetu, Basherri sarea, Landaberri ikastolako guraso elkartea, Haziak egitasmoa, Boga garagardo kooperatiba, Saregune, Koop57 EH, Bizipoza, Uliako lore-baratzak eta 12Nubes.\nGizartean eragin zuzena izateagatik, bultzada baten beharra duelako, komunikazio gabezia garrantzitsuak dituztelako eta hauek gauzatzeko baliabide urriak dituztelako, hauxe izan da proiektu aukeratua.\nBasherri sarea Gipuzkoako kontsumo talde eta kooperatiba ekologikoek osatzen dute. Beraien helburuak kontsumo konszientea gizarteratzea, eraldaketa soziala gauzatzea eta elikadura burujabetza bultzatzea dira.\nHemendik aurrera, beraiekin azterketa sakon bat egin eta urtebetez aurrera eramango ditugun pausoak honakoak dira:\nEgoera aztertuko dugu, proiektuak bere zabalkuntzan dituen arazoak aztertuz eta zailtasun eta erronkak identifikatuz.\nBeharrezko estrategia garatuko dugu, aurrera begirako aukerak atzemanez eta hauek lortzeko estrategia garatuz\nAzkenik, lanari ekingo diogu, urtebeten zehar sorturiko plangintza gauzatuz. Behar izanez gero, eragile gehiagoren elkarlana bilatu eta gauzatuko da.\nZorionak bihotz-bihotzez TaPuntuko lantalde guztiaren partez proiektu irabazleari eta, nola ez, mila esker aurkeztu zareten beste proiektu guztiei. Gizarteari egiten dizkiozuen ekarpenak ezinbestekoak dira eta, guztiei lagundu nahiko genizukeen arren, aurtengoan proiektu bakarra izan da aukeratua. Datorren edizioan izango duzue beste aukera bat!\n← PuntuSoziala egitasmora aurkezteko azken egunak\nBasherri sareak duen egoera aztertzeko fasean gaude →


orekagalduz: marzo 2012\nZetorren eguraldi ona zela eta Txaber, Natxo eta hirurok asteburua Etxaurin pasatzea erabaki genuen. Larunbata "Torreon" sektorean pasa genuen. Ordubatetarako edo hasi ginen eskalatzen, baina bakoitzak bost bat pege emateko denbora izan genuen.\nEguna eskalatzen pasa ondoren Etxaurin pote bat hartu eta Natxo eta Txaberren sorpresa ostean, Iruñara joan ginen urtebetetzea ospatzera. Turisteo piska bat alde zaharretik eta 00:30-tarako "etxera", igandean eskalatzeko ideiarekin baitgenuen. Zertxobait bat irakurri, postura hartu eta lo seko gelditu ginen.\nIgandean "Garrafon" sektorea ezagutzera joan ginen. 25 m inguruko biak, noizbehinka plakeroak eta 6. graduko bide asko. Euskalharriko graduak begiratuta nahiko garezti dagoela esango nuke, baina gradua alde batera utziz, kalitate oneko biak aurkitu ditzakegu.\nSei terditarako Etxauriko tabernara joan, tortilla, garagardo eta zortzi terdietarako etxerako bidea hartu genuen.\nPublicado por OrekaGalduz en 11:53:00 No hay comentarios: Enlaces a esta entrada\nLarunbaterako oso eguraldi ona ez aurreikusi arren eskalatzea lortu genuen.\nGoizeko bederatzietan geldituak ginen, eta Txaber ez zetorrela jakin ostean Natxo ta biok kotxe barruan geunden bata besteari begira nora joan jakin barik. Olatz, Ainhoa eta Irati nunbaitera zihoazela genekien beraz hauek deitu eta kanpezurako bidea hartu genuen.\nEz genuen toki hau ezagutzen eta nahiko gustora ibili ginen, baina esan beharra dago 6º eta 7º graduko bia oso gutxi daudela. Hala ere ezagutu beharreko eskola bat dela esango nuke.\nPublicado por OrekaGalduz en 20:39:00 No hay comentarios: Enlaces a esta entrada\nEtiquetas: Deportiva, Kanpezu\nPublicado por OrekaGalduz en 21:23:00 2 comentarios: Enlaces a esta entrada\nPublicado por OrekaGalduz en 16:22:00 No hay comentarios: Enlaces a esta entrada


Gazte mugimenduaren urteko uzta kaxa batean bilduko du Topatuk | NAIZplus | NAIZPLUS\nGazte mugimenduaren urteko uzta kaxa batean bilduko du Topatuk\nEuskal Herriko gazte mugimenduen urtekaria izango den ‘Kaxa’ atera nahi du bigarrenez Topatuk. Hura egikaritzeko, baina, ekarpenak biltzeko kanpaina jarri du abian.\nNAIZ+|2018/10/24 12:33 Eguneratua:\n'Kaxa', gazte mugimenduen urtekaria 2017-2018.\nEuskal Herriko gazte mugimenduek aurtengo ikasturtean egindako borrokak bildu eta urtekari batean eman nahi ditu argitara Topatu gazte komunikazio proiektuak, iaz bezala, 'Kaxa' gazte mugimenduen urtekaria sortuz.\nUrtekaria, baina, egin ahal izateko laguntza ekonomikoa behar du Topatu eta diru ekarpenak biltzeko kanpaina jarri du abian itsulapikoa web orrian.\nDirua eskainiz, proiektua aurrera ateratzen laguntzeaz gainera eta urtekaria aurrez eskuratzeko aukera izango da.\nErreportaje, irudi, kronologia eta iritzi artikuluen bidez osatuko duten urtekarian mobilizazioak, asanbladak, proiektuak, protestak, gogoetak eta ametsak bildu nahi dituzte.\nAskotarikoak dira gazte mugimenduek ikasturte batean emandako pausoak. Eta orain, horiek guztiak liburuxka batean bilduko ditu nahi dituzte, kutxa ireki eta modu pausatuan barruan dagoena aztertzeko.\nAurtengoan ere hiru atal izango ditu urtekariak. Lehen hilekoa, eta hemen hilabete bakoitzean gazte mugimenduetan gertaturiko gertakari garrantzitsuenak bilduko dituzte egunez egun. Erreportaje sakonak egingo dituzte Sakonean atalean, ikasturtean zehar pil-pilean izandako gaiei eta sorturiko proiektuei buruz. Aurtengoan, besteak beste, martxoak 8ko olatu feminista, gazte prekarietatea, gazte sortzaileak eta Blai gazte telebistaren proiektua landuko dituzte sakonean.\n‘Etxeko uzta’ deitu duten atalean Topatu.eus webgunean sorturiko eduki berezienen bilduma osatuko dute, argazki galeriak, iritzi artikuluak, bitxikeriak, tarteko.\nDurangoko Azokan aterako dute labetik urtekaria. Proiektua diru laguntzeko egin klik HEMEN.


Igone Pagadizabalen idi pareak irabazi du kintopeko idi apustua - Azkoitia - Maxixatzen.eus\nIgone Pagadizabalen idi pareak irabazi du kintopeko idi apustua\nMireia Galarza Bastida 2022-01-16 10:54\n29 minutu eta 48 segundo behar izan zituzten hondarribiarraren idiek Zornotza anaienek lortutako 55 plaza, zinta bat, eta metro eta 84 zentimetro egiteko. 6.000 euro izan zituzten jokoan.\nAtzo jokatu zuten Azkoitiko Gurea pilotalekuko probalekuan kintopeko idi apustua Zallako (Bizkaia) Zornotza anaiek eta Hondarribiko (Gipuzkoa) Igone Pagadizabalek, eta lehia biziaren ostean, Hondarribiko idi pareak irabazi zuen apustua.\nZornotza anaien idi parea atera zen lehenengo probalekura, eta 30 minututan 55 plaza, zinta bat, eta metro eta 84 zentimetro egin zituzten Galder Bolaños eta Iñaki Urrutia itzainek gidatutako animaliek.\nAsier Alegria eta Iagoba Tubilla aritu ziren gero Pagadizabalen idi parearekin, eta bukaerara arte lehiatu ostean, 29 minutu eta 48 segundotan lortu zuten aurrekoen marka berdintzea. Beraz, garaipena eta jokoan zeuden 6.000 euroak hondarribiarrentzat izan ziren.\nGaur jarraituko dute apustuek Gureako probalekuan. Izan ere, zaldi apustua egingo dute Azkoitiko Txibilter baserriak eta Zumaiako Talaia jatetxeak leku berean.


Lasarte-Oriako kirolari federatuak, lanean - Lasarte-oria - Txintxarri.eus\nLasarte-Oriako kirolari federatuak, lanean\nTxintxarri Aldizkaria 2020-09-11 11:30\nLOKE gimnastikako kideek udan ikastaroa izan zuten Michelin Kirol Guneko pilotalekuan.\nLasarte-Oriako kirol taldeak lanean hasteko prest dira. Boleibola, saskibaloia, judoa, gimnasia… Pixkanaka-pixkanaka herriko kirol taldeak denboraldi berria prestatzeko lehen pausoak ematen ari dira.\nLasarte-Oriako kirol talde desberdinek entrenamendu saioak hasi dituzte. COVID-19aren garapena dela eta, batzuek ez dute sei hilabetetan entrenatu eta gogotsu daude berriro ere haien kirol kideekin bat egiteko.\nNeurriek eta baimenek batzuen jarduna eragozten dute, ordea. Oraingoz, federatutako taldeak hasiko dira lanean. 12 urte azpiko gaztetxo eta haurrek Gipuzkoako Foru Aldundiak baimena eman arte itxaron beharko dute.\nOstadar SKTko Saskibaloi taldeetako batzuk uztailean udako saioak egin zituzten neurri zorrotzak jarraituz.\nEndika Marrahi ataleko arduradunak azaldu digunez, “saio horien helburua gorputza kirolera ohitzea zen berriro. Prebentzio neurriak jarraitu genituen. Garrantzitsuena da ezin dugula kontaktua eduki gure artean eta zaila izan da entrenamenduak modu horretan egitea”.\nAbuztuaren hirugarren astean junior eta kadete errendimendu eta partizipazio mailako lau taldeak lanean hasi ziren, Michelin kirol gunean eta irailean ohiko entrenamendu eremura itzuli dira, Maialen Chourraut kiroldegira. Aste honetan senior neskak eta junior neskak hasi dira lanean.\nMarrahik azpimarratu duenez, errendimendu taldeetako kideek bakarrik dakite noiz hasiko diren lehian, urrian. Gainerakoak zain daude.\n"Prebentzio neurri asko jarri dizkigute, daukagun egoera gogorra da baina kirola egiteko aukera dugu, ez dela gutxi", gehitu du Saskibaloi ataleko arduradunak.\nLOKE elkarteko gimnastika taldea ere Maialen Chourraut kiroldegiko kantxara itzuli da. Asteazkenean izan zuten taldeko kadete, jubenil eta senior mailako kirolariek lehen saioa.\nMaite Rueda arduradunak aipatu digunez, asteartetik ostiralera, 18:30etik 20:00etara Maialen Chourraut kiroldegian eta ostiraletan, 18:00etatik 20:00etara Michelingo kirol guneko pilotalekua erabiliko dute denboraldi honetan. "Kirol gunean ostiraletan bakarrik egongo gara lanean eta bertan taldeek egingo dute lan".\nOraingoz, gimnastikako lagunek ez dakite noiz hasiko diren lehian, ezta zein baldintzatan ere. "Ez dakigu bakarka bakarrik lehiatu ahalko den. Taldeak bikoteetan banatu eta bakarkako txapelketan parte hartu ahalko duten. Hor arazo bat dugu, bakarkako eta taldeko tresnak ez dira berdinak... Ziurgabetasun handia dago eta informazioa pixkanaka-pixkanaka iristen zaigu. Guk lana aurreratzeko taldeetako kideak bakarkako lana egiten jarriko ditugu oraingoz", jakitera eman du.\nMaialen Chourraut kiroldegiko kantxa erabiltzen duen beste taldeetako bat. Ostadar SKTren boleibol taldea dugu. Irailaren 4an, ostiralarekin hasi zituen saioak Asier Acuriolak zuzentzen duen taldeak eta dena ongi bidean, urria bukaeran hasiko du lehiaketa denboraldia.\nHamaika jokalari ditu oraingoz lanean, baina besteren bat ere aurki bat egitea espero du boleibol taldeko arduradunak. “Topea hamalau fitxa dira”, azpimarratu du.\nEntrenamenduak Maialen Chourraut kiroldegiko kantxa nagusian dira astelehenetan 18:30etik 20:00etara eta ostiraletan 16:00etatik 17:30era.\nLOKE Judoko kideak astelehenean hasi ziren lanean. Kadete mailatik gorakoak izan dira lanean hasi direnak eta astelehen, asteazken eta ostiraletan bilduko dira 19:30etik 21:00etara saioak egitera.\nGorka Aristegi entrenatzaileak azaldu duenez, Udalaren protokoloaz gain, protokolo propioarekin egingo dute lan tatamian.\nMaialen Chourraut kiroldegiko kantxaz gain, igerilekua ere kirolarien zain dago. Iazko denboraldia itsasoan amaitu ostean, Buruntzaldea IKTko kadete, jubenil eta absolutu mailako igerilariek, berriro ere, Maialen Chourrauten hasiko dute bere jarduna, irailaren 14an.\nBuruntzaldea IKTko arduradunak entrenatzen hasiko diren igerilariekin harremanetan jarriko dira baldintza zehatzak helarazteko.\nMasterrek, berriz, uztailean igerilekuan eman zioten amaiera ikasturte bereziari eta atseden egun gehiago izango dituzte. Urriaren 5ean hasiko dituzte saioak.\nFutbol elkarteetako talde federatuek ere baimena dute entrenamenduekin hasteko. Michelingo kirol guneko futbol zelaiaren banaketa eta ordutegiak zehazteke daude, ordea. Gaur dute bilera.\nOstadar SKTko arduradunek jakitera eman digutenez, irailaren 14an, astelehenarekin saioekin hasteko asmoa dute. Taldeak Emakumezko Erregionala, Gorengo Erregionala, 1. Erregionala, Ohorezko kadetea, kadete 1. mailako bi talde, Ohorezko infantila eta Infantil txikikoa dira.\nTexas Lasartearra taldeko infantil eta kadete taldeak irailaren 15ean dira lanean hastekoak. Oraindik baieztatzeke, astearte eta ostegunetan egingo dituzte saioak, 19:30etik aurrera. Gainerako taldeekin urrian lanean hasteko asmoa dute eta horregatik izena ematea irekita dutela jakitera eman dute.\nEguzki Areto-futbol elkarteko kideek oraindik ez dute hasiera datarik.\nFederazioek maila ez profesionaletako denboraldietako hasiera data zehazteko dituzte eta horien arabera, lanean hasteko asmoa du areto-futbol taldeak.\nEz federatuak, zain\nLasarte-Oriako kirol egoeraren aurpegia federatutako kirolarien lan hasiera bada ere, egoerak badu bere gurutzea. Elkarteek ez dakite 12 urtez azpiko ez federatuak noiz hasi ahalko diren lanean. Gipuzkoako Foru Aldundiak ez du baimenik eman oraindik maila horietako haur eta gaztetxoek kirol-jarduerarik egin dezaten.\nLOKE gimnastikako Maite Ruedak egoera zail ikusten du. "Ez dakigu noiz hasi ahalko diren. Batzuek urria diote, besteek azaroa eta besteek urtarrilera arte ezingo direla hasi. Gure kasuan, gimnasia taldearen bi heren dira maila horretako kirolariak eta taldearen harrobia, gainera".\nKezkatuta agertu da LOKE judoko arduradun Gorka Aristegi ere, “belaunaldi bat galdu ahal dugu. Oztopo pila ari dira jartzen eta ez dakit hartu duten erabakia noren mesedetan egiten duten. Kirola eta haurren alde ez, nire ustez".\nZain daude, beraz, taldeak euren jaduna%100ean egin ahal izateko.


Yaskawa inbertsoreen fabrika, hornitzaileak - Txina Yaskawa inbertsoreen fabrikatzaileak\nA1000 funtzio osoko unitate bat da, kalitate bikaina, errendimendua, malgutasuna eta ingurumenarekiko errespetua eskaintzen ditu 1000HP-ren bidez. Gozatu sareko komunikazioekin, iritziekin eta I / O hedagarriekin, haizagailu eta ponpa sinpleetatik makina konplexuetara kontrolatzeko. Instalazio berrietarako edo berritzeetarako, A1000-k soluzio sendo bakarra eskaintzen du, zure aplikazioa edozein dela ere.\nYaskawa H1000 unitateak ere hornitzen ditugu Indiako eta Indiako beste zerbitzu guztietan. 6 urteko iraupeneko mantentze-lanetarako kontratua ere eskaintzen dugu.\nYaskawak frogatu du igogailuen industriarako unitateak fabrikatu eta hornitzeko arrakasta: 1.000.000 igogailu unitate baino gehiagoko instalatutako oinarria instalatuta eta operatiboan dago. L1000A Drive Series igogailuen aplikazioetarako unitate dedikatua da, bai modernizazio proiektuetarako bai instalazio berrietarako egokia.\nV1000 mundu mailako estandar berri bat definitzen duen korronte unitate konpaktore bektoriala da. Ekoizpen eraginkorraren eta mantentze-lan hobearen eskaerak areagotzen ari dira, mundu mailako lehiak bultzatuta. Yaskawak negozioak mugiarazten dituzten produktuekin kontrolpean izateko promesa ordaintzen du. Yaskawarekin energia sarrera, produktuaren irteera, mantentze arriskua eta bizitza luzearen balantze onena lortzen da. V1000-k boterearen mundua eskaintzen du zure esku ahurrean! V1000 V1000 familiaren unitate nagusia da, V1000-4X ere barne hartzen duena.


Arkeologo-talde batek Stonehengeko monumentu megalitikoa aitzinatu du bere misterioak argitzen saiatzeko | Consumer\nArkeologo-talde batek Stonehengeko monumentu megalitikoa aitzinatu du bere misterioak argitzen saiatzeko\nIndusketa horrekin, 1964tik lehena, sei urte baino gehiago iraun duen ikerketa burutuko da.\narabera: Igandea, 2008ko apirilaren 06a\nLehenengo aldiz, 1964. urtetik aurrera, arkeologo-talde batek Stonehenge, Neolitoko harrizko zirkulurik ezagunena, aitzinatu du, noiz eta zergatik eraiki zuten jakiteko eta zehazteko ea, ikertzaileek uste duten bezala, santutegi bat izan ote zen erromesek sendatzeko erabiltzen zutena. Indusketa hasi berria da, eta milaka urte dituen monumentu honen inguruko misterioa argitzen saiatuko da. Misterio horrek mota guztietako zientzialariak liluratu ditu.\nStonehenge, egitura zirkular zentrokideen multzoa, Kristo aurreko 3.000-1.600 urte bitartean eraiki zen, eta haren harriak eguzki-mugimenduen arabera orientatuta daude. Ikerketa ugari egin arren, konplexuari estaldura eta hipotesi ugari egiten zaizkio. Batzuek diote tenplua dela; beste batzuek diote historiaurreko behatoki astronomikoa dela, eta batzuek hilerria zela pentsatzen dute. Argitu ahal izan dena da harriak Eguzkiaren irteeraren eta errunaldiaren arabera orientatuta daudela, baina adituek beren asmoa zein zen galdetzen jarraitzen dute.\nBi astez, gaian adituak diren bi adituk, Bournemouth-eko (Erresuma Batua) Tim Darvill irakasleak eta Geoff Wainwright Britainia Handiko Antikuarioen Elkarteko irakasleak amaituko dute sei urte baino gehiago irauten duen ikerketa. Biek uste dute Salisburyko lautadaren egitura, Wiltshirekoa (Ingalaterra), urruneko eremuetatik gaixoak joaten ziren erromesaldi-leku bat zela. Hipotesi horrekin aurrera egiteko, inguruan aurkitutako gorpuzkin batzuetan hezur-hausturak eta bestelako gaitzak aurkitu nahi dituzte arkeologoek.\nGainera, analisi-teknika berriek egiaztatu dute pertsona horietako askok distantzia handiak egin zituztela Ingalaterrako hego-mendebaldera iristeko. Horrek esan nahi du naturaz gaindiko laguntza baten bila zihoazela. Stonehenge inguruko inskripzio neolitiko batzuen arabera, harriak magikoak zirela eta bertako urak sendatzeko propietateak zituela uste zen.\nHego-ekialdeko karratuan 3,5 bider 2,5 metroko zanga batean, ikertzaileek harrizko zirkuluaren jatorrizko pilareen zatiak berreskuratzen saiatuko dira. Zirkulu horren arrastorik ez da ikusten. Hondeaketan lortzen diren laginekin, azken datazio-teknologiarekin (irrati-karbonoarekin) probak egingo dira. Horrek azal dezake zirkulua zenbat denboran erabili zen, eta noiz desegin eta berriz eraiki zen.\nindusketa misterios-eu stonehenge


Eguberri hauetan Irunek distira egingo du argi bereziak jarrita - Irungo Udala\nEguberri hauetan Irunek distira egingo du argi bereziak jarrita\n"Jarduera-programa bat prestatzen ari gara Eguberri ahaztezinak izateko, eta argiztapena ezin zen atzean geratu. Horregatik, proiektu berri eta desberdin bat prestatu dugu atal hori ere indartzeko. Urtero bezala, baina indar handiagoz, hiriko auzo guztietara, bazter guztietara iritsiko gara, eta toki bereziak ere apainduko ditugu, hala nola errotondak, plazak eta egun hauetan jendea elkartu ohi den lekuak", adierazi du MMónica Martínezek.\nAlde horretatik, Eguberrietako argiztapenak, aurten, 127.245 euroko aurrekontua izango du; hau da, ia % 40 gehiago, aurreko Eguberriekin alderatuz gero. Horrela, Irunek beste urrats bat egin du, aurtengo Eguberriak eguberri bereziak izan daitezen.\nAurtengo argiztapenaren berritasunen artean, are argi gehiago jarriko da merkataritza-guneetan eta Eguberrietako kanpainako proposamen garrantzitsuenetako batzuk (Zabaltza plazako tokiko merkataritzaren azoka, Pio XII.eko txirrista erraldoia, Ficobako patinatzeko pista edo Sarjia parkeko familia osoarentzako proposamenak) egingo diren leku irekietan.\nBestalde, Juncal Eizaguirrek adierazi duenez, "iaz Zabaltza plazako azokako argiztapenak oso sentsazio onak eragin zituen, eta, horregatik, atal hori indartzen jarraitu nahi dugu, merkataritza-gune horiek dinamizatzen laguntzeko, horretarako oso kanpaina indartsu bat eginez. Eta laster hasiko gara hori guztia hirian nabaritzen".\nEguberrietako argiztapena abenduaren 3tik urtarrilaren 6ra iraungo du. Aurreikusita dago aurten 310 elementu jarriko direla, besteak beste 191 farolatan, 86 arkutan edo 24 toki berezitan (errotondak, kioskoak, …) banatuta. Pinu erraldoi bat ere nabarmendu beharra dago, hiriko zenbait lekutan izango baita txandaka, eta Eguberrietako bola handi bat ere izango da Sarjia parkean. Ximenez Catalunya SL enpresari esleitu zaio kontratua.


Ekialde Hurbileko Geopolitka Zikloa – Siriako Gerra – Hala Bedi\n> Ekialde Hurbileko Geopolitka Zikloa – Siriako Gerra\nAzken hilabeteetan Ekialde Hurbilera gerturatu gara, Gorka Menendezen eskutik. Siriako gerra ulertzea zen asmoa, eta horretarako bertan paper garrantzitsua izan duten aktore ezberdinak ezagutu ditugu, Turkia, OTAN, Iran, Kurdistan…\nAurreko ataletako oinarritik abiatuta, azken atal honetan Siriako Gerra aztertu dugu. Sortzeko arrazoiez, bilakaeraz eta gaur egungo egoeraz hitz egin digu Menendezek. Hemen entzungai azken atala.\nHizpidea: Ekialde Hurbileko Geopolitka Zikloa - Siriako Gerra\nHemen, aurreko atal guztiak, egoera ulertzen lagunduko digutenak.\nI. atala: Mundu islamikoa, mundu arabiarra eta ekialde hurbila\nII. atala: Inperio Otomandarra, Sozialismo arabiarra eta Monarkia islamikoak\nIII. atala: Iran, ardatz txiita eta ardatz antiinperialista\nIV. atala: Turkia, OTAN eta ardatz inperialista\nV. atala: Kurdistan, mugimenduaren bilakaera eta Rojavako iraultza\n← Gazte batek ETT batera kateatu du bere burua prekarietatearen kontra\n“Iluntasunak holako misterio bat ematen dizu asko gustatzen zaidana eta iluntasunean zerbaitek egin dezake argia” →


EMAKUME AHOTSA LAU HAIZETARA, HATORTXUREN BIGARREN EGUNEAN | Eguneko gaiak | GARA Euskal Herriko egunkaria\nEGUZKIAK GOGOR BEROTU ZUEN ATZO LAKUNTZAN. ZUZENEKO MUSIKA EGUERDIAN HASI ZEN ZABALTZEN, ETA ETENIK GABE ENTZUN ZIREN ELKARTASUN AKORDEAK. OSTIRALAREKIN JENDE GEHIAGO SUMATU GENUEN BERIAIN MENDIAREN MAGALETAN.\nKoldo OTAMENDI Eguneratua:\nKafe beroa esnatzeko, eta txorizo pintxo bat. Prest gaude berriz. Eguerdiko 12.30ean Lurra taldea taularatu da Lakuntzako plazan. Egunean zehar hauxe da agertoki nagusia.\nHatortxuko lehen goiza da, eta bart gaueko parrandaren ajeak nabari dira. Burumakur beren zapatilei begira sumatu ditugu gaupasero batzuk; halere, musika gosez diren gazteak nagusi dira herrian.\nAzken boladan isil samar izan eta gero Lurra taldea bueltan da, eta horrek poztu egin gaitu. Iñigo Muguruzaren azken egitasmoa martxan da berriz, eta Lakuntzako plazako karpa azpian aritu dira zuzenean. Lehen diskoko kantuak jo dituzte nagusiki, tartean bertsioren bat ere bai.\nEguerdiko tartea bazkaltzeko aprobetxatu dugu. Talo goxo bat, xingarra eta gazta. Eta eguneko bigarren kafea. Txupitorik ez. Arratsaldeko lauretan taularatu da Anari banda. Ikusleen zati handi bat lurrean eserita dago, baina hitzez hitz abesten dituzte kantu guztiak.\nGeroxeago, herrigunean geratu gara tarte batez Occhi di Farfalla laukoa ikusteko; izan ere, bateria-jotzaile berriarekin datoz emanaldi honetarako. Europan zehar egin behar duten bira abiatzeko prest da laukoa, eta dena eman dute taula gainean. Liher ere herrigunean da. Donostialdeko banda emanaldiz emanaldi handitzen ari da. Kantuak hazten doaz, eta banda ere sendoago sumatu dugu.\nEmakume ahotsak izan dira nagusi herriko plazan: Ane, Anari, Miren eta Lide. Abesteko lau era ezberdin, askotariko erregistroetan. Guztiak ahots ederrak! Hatortxuk asmo irmoa izan du emakumeen presentzia bermatzeko agertoki guztietan, eta saiakera hori eskertzekoa da.\nHerritik entzuten da Evaristoren ahotsa. Gatillazoren punka abian da agertoki nagusian. Bertara goaz ziztu bizian. Sekulako punk makina du ondoan abeslari mitikoak. Kantu zerrenda azken diskoetan oinarritu dute, eta La Polla Records taldearen pare batzuk ere jo dituzte.\nOrdu berean metaleroentzako hitzordua jarri dute karpa azpian. Hibakhusa taldea gauzak txukun egiten ari da bertan. Musikari arituak biltzen dituen banda izan arren gaztetasunaren ilusioa dute nafarrek.\nMafalda taldea iritsi berria da Hatortxura. 19. edizioan hartu zuten parte lehen aldiz, eta 20.ean hemen dira berriz. Gainera, Hatortxuko kantaren moldaketa burutu duten, bere-berea duten ska, reggaecore musika eran. Reggaea, funka eta hardcorea kokteleran. Emaitza, berriz, bitxia eta erakargarria.\nPanda hartz zuri-beltzak bueltaka dabiltza noraezean: Lendakaris Muertos taldearen zaleak dira. Adituek hartz hauek desagertzear daudela diote, eta hara non agertu diren Lakuntzan milaka.\nAmparo Sanchez ikusi dugu eskuetan maraka eta guzti. "El poder de Machin" diskoaren 20. urteurren biran murgildua da abeslaria. "Welcome to Lakuntza, tekila, sexo y marihuana" oihukatu dugu ozen, emanaldia hasi aurretik. Disko horrekin egin zen ezagun, eta kantuak egun beste moldaera batekin jotzen badituzte ere, sekulako kantak daude bertan. “Hacer dinero, “En la calle”, “Que te den”…. bata bestearen atzetik jo ditu!\nLerro hauek ixterakoan Betagarri taldea soinu probetan zen, bere musika ibilbidearen azken kontzertua eskaintzeko prest.


Getxo - Zerbitzuak - Eskaerak - Getxoko Udaleko eta bere erakunde autonomoetako Faktura Elektronikoak Sartzeko Puntu Nagusia\nFakturak Sartzeko Puntu Nagusia funtzionaltasun guztiekin ezarriko da, faktura elektronikoa sustatzeari eta Sektore Publikoan fakturen kontabilitate-erregistroa sortzeari buruzko abenduaren 27ko 25/2013 Legean xedatutakoarekin bat etorriz.\nFakturak jaso, kontsultatu eta sortzeko bitartekoak zehaztuko dira jarraian:\nGetxoko Udaleko eta bere erakunde autonomoetako Faktura Elektronikoak Sartzeko Puntu Nagusiak eskaintzen dituen zerbitzuak\nFaktura elektronikoak aurkezteko beste bitarteko batzuk\nIzenpe ef4ktur doako programaren bitartez faktura sortu eta programa beretik aurkeztu ahalko da, posta elektronikoaren bidalketa-metodoa konfiguratu gabe. Faktura hala aurkezteko, nahitaezkoa da Izenpe Ef4ktur softwarearen azkeneko bertsioa izatea.\nFaktura elektronikoak posta elektronikoz bidal daitezke honako helbide elektronikoren batera: efaktura@getxo.eus / efactura@getxo.eus. Jasotako faktura zuzena bada, ondo jaso dela eta Getxoko Udaleko Fakturak Sartzeko Puntu Nagusian erregistratu dela esateko mezu elektroniko bat bidaliko da. Hala ez bada, atzeman den arazoa azaltzeko mezu bat bidaliko da.\n1.- 2019. urtean bi kasu hauetan bakarrik sartuko da faktura elektronikoa aurkezteko obligaziotik salbuetsia egoteko aukera:\n- Faktura pertsona fisiko batek egiten badu\n- Faktura pertsona juridiko batek egiten badu eta 5.000,00 euro edo gutxiagokoa bada\nAipatutako bi kasuetan faktura elektronikoa nahiz betiko faktura, paper-formatukoa, aurkeztu ahalko dira, lehenengo aukera gomendatzen den arren.\n2.- 2020ko urtarrilaren 1etik aurrera, 25/2013 Legearen 4.1. artikuluan aipatzen diren erakundeek, baldin eta Getxoko Udalari edo bere erakunde autonomoei zerbitzuak eskaini edo ondasunak entregatu badizkiete, nahitaez erabili beharko dituzte faktura elektronikoak eta dagokion Fakturak Sartzeko Puntu Nagusiaren bidez aurkeztu, fakturatuko zenbatekoa gorabehera.\n3.- Fakturen formatua : Facturae versión 3.2, edo Facturae versión 3.2.1 izan beharko da.\n4.- Garrantzitsua: Hornitzailearen helbide elektronikoa nahitaez sartu behar da faktura elektronikoan; bestela, atzera botako da.\n5.- Era berean, 2020ko urtarrilaren 1etik aurrera faktura elektronikoak erregistratzeko, adjudikatutako kontratuari atxikitako kontabilitate-erreferentzia sartu beharko da.\nDatu hori faktura elektronikoaren “Espedientea” eremuan zehaztuko da. Webgunean, “kontratuen kontabilitate-erreferentzien kontsulta” atala dago eta adjudikatutako kontratuen zerrenda kontsultatu daiteke bertan, baita kontabilitate-erreferentzia ere.\n• Sektore Publikoko Kontratuei buruzko 9/2017 Legearen 118. artikuluan adierazitako KONTRATU TXIKIEI dagokienez, erreferentzia-zenbakia (“urte/xxxx” formatuan), berriz, zerbitzuaren, obraren edo horniduraren adjudikazioa jakinarazteko emailean hornitzaileari jakinarazten zaion zenbakia izango da.\n• Txikiak ez diren gainerako KONTRATUETARAKO, 2020ko urtarrilaren 1etik aurrera, zerbitzuaren, obraren edo horniduraren adjudikazioa jakinarazteko emailean adieraziko zaio hornitzaileari bere kontratuaren erreferentzia-zenbakia (“urte/xxxx” formatuan). Egun horretatik aurrera egiten diren adjudikazio berrietan egingo da hizpide dugun jakinarazpena, baita egun hori baino lehen adjudikatutako kontratuetan ere, baldin eta 2020ko urtarrilaren 1etik aurrera ondoreak badituzte.\n6.- Honako hauek dira fakturan agertu beharko diren datuak, zein erakunderi zuzenduko zaizkion kontuan hartu beharko da:\n* Oharra: Adierazi diren unitate-kodeak informatiboak dira soilik; izan ere, Getxoko Udala ez dago Estatuko Faktura Elektronikoen Plataforman (FACe) sartuta eta, horrenbestez, gure Faktura Elektronikoak Sartzeko Puntu Nagusian fakturak aurkezteko ez dira kode horiek esleitu behar.\nGarrantzitsua!: Nahitaezkoa da fakturaren hartzailearen IFK zuzen zehaztea, taularen arabera; izan ere, hori hartuko da kontuan faktura dagokion erakundera bidaltzeko eta, bertan, tramitazioa egiteko.\nFaktura elektronikoan edukiaren deskribapena egitea komeni da.\n7.- 2020. urtetik aurrera aurreko apartatuetan ezarritako betebeharrak betetzeko, udalak faktura elektronikoak egin eta erregistratzeko arreta-zerbitzua eskainiko du, betiere baldin eta faktura horiek udalerako edo bere erakunde autonomoetarako badira. Zerbitzua Kontu-hartzailetzaren bulegoetan eskainiko da, udaletxean bertan (Foru kalea, 1, Getxo).\nAdministrazioa Telefonoa e-maila Ordutegiak\nMusika Eskola 94 464 60 11 musikaeskolaadmin@getxo.eus 9:00-13:30\n8.- Jasotako faktura zuzena bada, ondo jaso dela eta Getxoko Udaleko Fakturak Sartzeko Puntu Nagusian erregistratu dela esateko mezu elektroniko bat bidaliko da. Hala ez bada, atzeman den arazoa azaltzeko mezu bat bidaliko da.


Poitou - Wikipedia, entziklopedia askea.\nPoitou (poitevin-saintongeaisez: Poetou) Frantziako eskualde historikoa da, gaur egun Vendée, Deux-Sèvres eta Vienne departamenduak osatzen dituena. Hiriburua Poitiers zuen.\nDesagerturiko Poituko golkoa egun Poituko padura du izena, Arroxelaren iparraldean eta Niorten mendebaldean kokaturik.\nEskualdean poitevin-saintongeaisen poitevin aldaeraz egiten dute.\nBisigodoek eskualdea Akitaniako Erresumari lotu ondoren, XI. mendetik aurrera, bertan Poitiersko konderria ezarri zen, Loira eta Pirinioen artean hedatu zena. Akitaniako dukerriarekin bat Frantziako erresuman bukatu zen.\nXVI. mendeko erreformismoak eskualdean indar handia zuenez Erlijio Gerrek gogor astindu zuten bertoko biztanleria. Hori zela eta, haietako asko Ipar Amerikara joan ziren, non Quebecen eta Louisiana komunitateak sortu zituzten.


Anceaumeville - Wikipedia, entziklopedia askea.\n49°34′30″N 1°03′47″E / 49.575°N 1.0631°E / 49.575; 1.063149°34′30″N 1°03′47″E / 49.575°N 1.0631°E / 49.575; 1.0631\nMont-Cauvaire, Clères, Fresquiennes, Montville eta Sierville\n675 (2019ko urtarrilaren 1a)\n325 (%48.1) 322 (%47.7)\nAnceaumeville Frantziako udalerria da, Itsas Sena departamenduan dagoena, Normandia eskualdean. 2013an 670 biztanle zituen.\n2007an Anceaumeville udalerrian erroldatutako biztanleak 670 ziren. Familiak 232 ziren, horien artean 20 pertsona bakarrekoak ziren (4 bakarrik bizi ziren gizonak eta 16 bakarrik bizi ziren emakumeak), 80 seme-alabarik gabeko familiak ziren, 124 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 243 etxebizitza zeuden, 232 familiaren etxebizitza nagusia ziren, 1 bigarren erresidentzia bat zen eta 10 hutsik zeuden. 242 etxeak ziren eta 1apartamentu bat zen. 232 etxebizitza nagusietatik 200 bere jabearen bizilekua ziren, 28 alokairuan okupaturik zeuden eta 4 doan lagata zeuden; 1ek gela bat zuen, 1ek bi zituen, 12 etxek hiru zituzten, 58 etxek lau zituzten eta 160 etxek bost zituzten. 189 etxek euren parking plaza propioa zuten azpian. 85 etxetan ibilgailu bat zegoen eta 138 etxetan bat baino gehiago zituzten.\nAnceaumeville udalerriko biztanleria-piramidea 2009an .\n2007an lan egiteko adina zuten pertsonak 458 ziren, horien artean 337 aktiboak ziren eta 121 inaktiboak ziren. 337 pertsona aktiboetatik 301 lanean zeuden (150 gizon eta 151 emakume) eta 36 langabezian zeuden (19 gizon eta 17 emakume). 121 pertsona inaktiboetatik 46 erretiraturik zeuden, 46 ikasten zeuden eta 29 "bestelako inaktibo" gisa sailkaturik zeuden.\n2009an Anceaumeville udalerrian 240 unitate fiskal zeuden, 674 pertsonek osaturik. Pertsona bakoitzeko diru-sarrera fiskalaren mediana urteko 20.255 euro zen.\n2007an zeuden 25 komertzioetatik, 1 janari enpresa zen, 2 bestelako produktu industrialen fabrikazioko enpresak ziren, 9 eraikuntza enpresak ziren, 4 ibilgailuen saltze eta konpontze enpresak ziren, 1 ostalaritza eta jatetxe enpresa zen, 1 informazio eta komunikazio enpresa zen, 2 finantziazio enpresak ziren, 1 higiezinen enpresa zen, 2 zerbitzu enpresak ziren eta 2 administrazio publikoko enpresak ziren.\n2009an zeuden norbanakoentzako 7 zerbitzu publikoetatik, 1 margolaria zen, 4 iturginak, 1 argiketaria eta 1 aldi baterako lan enpresa.\n2000. urtean Anceaumeville udalerrian 12 nekazaritza-ustiategi zeuden, 511 hektarea erabiltzen.\nSierville (2,5 km)\nEslettes (3,0 km)\nMontville (3,1 km)\nLe Bocasse (3,7 km)\nClères (4,2 km)\nBosc-Guérard-Saint-Adrien (5,0 km)\nButot (5,1 km)\nMalaunay (5,5 km)\nBNF: 15274595h (data)\nOrriaren azken aldaketa: 16 urria 2021, 08:20.


Euskadiko sei konpainiaren azken lanak programatuko dira igandera arte Bilbon - Deia\nBilboko Antzerki eta Dantza Garaikide Jaialdiak-BAD\nEuskadiko sei konpainiaren azken lanak programatuko dira igandera arte Bilbon\nJavier Liñera eta Ékoma Teatro, Igor & Moreno, Ziomara Hormaetxe, Benetan Be, Eguzki Zubia-La Dinamika eta Zirkozaurre izango dira\ndeia 09.02.2020 | 19:39\nEuskadiko sei konpainiaren azken lanak programatuko dira igandera arte Bilbon.\nBILBO. Gaur goizean, hainbat diziplina lantzen dituzten hiru konpainiak Bilbon egin den laneko gosari batean hartu dute parte, euren lana eta sorkuntza prozesua komunikabideekin konpartitzeko. Javier Liñera, Igor Urzelai eta Moreno Solinas, (Igor & Moreno) eta Zirkozaurreko Gorka Pereira egon dira, Alicia Otxandategi BADeko zuzendariak lagunduta.\nJavier Liñera oso ezaguna da euskal eszenan, eta Ékoma Teatrorekin egin duen "Tendríamos que haber empezado de otra manera" azken lanarekin helduko da BADera. Komedia beltz horretan, bi gaixo koittaduk bakean bizitzeko trazatutako plana jarraitu beharko dute, baina ezer ez da pentsatu bezain erraza izango.\nÉkoma Teatro, areto barruko zein kaleko lanak dituen ibilbide luzeko Vitoria ? Gasteizko konpainia da. Javier Liñerari dagokionez, sortzaile garaikidea da. "Barro Rojo" bere aurreko lanarekin hainbat jaialditan aritu eta egile hasi berriaren Max Sarietarako hautagai izan zen. Ikus-entzuleek gaur arratsaldean, 20:00etatik aurrera gozatu ahal izango dute "Tendríamos que haber empezado de otra manera" lanaz, Pabellón 6 aretoan.\nIgor & Moreno edo Igor Urzelai eta Moreno Solinas, dantza garaikidean aritzen diren bi artista gazte dira, bat euskalduna eta bestea korsikarra. Egoitza Londresen dute, baina dantzak eramaten dituen lekuan bizi dira, euren lanak Europan, Estatu Batuetan, Txilen eta Txinan aurkeztuz. Duela hiru urte ere BADen egon ziren Igor & Morenok hainbat saritarako izendapena jaso dute, Total Theatre Award eta National Dance Awards sarietarako, besteak beste, eta euren lanak nazioarte mailan aurkezten jarraitzen dute.\nOraingo honetan "Andante", euren azken lana, Estatuan aurkeztuko dute lehen aldiz, bihar, 20:00etan, Campos Antzokian. "Andante", lasaitzeko, astiroago aritzeko, denboraren iragana eta gure arreta zelan doan hautemateko gonbidapena da. Elkarrekin igarotzen dugun unea da, batak besteari ezer esan behar barik. Dantzaren, soinuaren, argiaren eta lurrinen bitartez behe-lainoan zehar egingo dugun bidaia da.\nBADeko 21. edizio honetako euskal proposamenen artean, sorkuntza eszenikoari laguntzeko BilbaoEszenako?Baliabide Eszenikoen Zentroko "Artistak Egoitzan" programan aukeratutako hiru proiekturen aurkezpena eta estreinaldia ere badaude.\nHorietako bat Gorka Pereiraren (Zirkozaurre) "Tiempo" da. Dantzaren eta zirku garaikidearen bitartez ikus-entzuleak bidaian eramango ditu, denboraren pertzepzio desberdinak sortuz; penduluaren mugimendutik abiatuta teknologia berrietan oinarritzen da, patroi berriak ikertuz eta horiekin dantza eginez. Zirkozaurrek "Tiempo" lanaren aurre-estreinaldia egingo du asteazkenean, urriaren 23an, 20:00etan, Pabellón 6 aretoan.\nDatorren igandean, urriaren 27an, amaituko den BADen programazioaren barruan, beste euskal ekoizpen lan batzuk ere jasotzen dira, Ziomara Hormaetxeren, Benetan Beren eta Eguzki Zubia-La Dinamikaren eskutik. Ordutegiei, prezioei, sarrerak eskuratzeko moduari buruzko informazioa eta jaialdiaren egitarau osoa www.badbilbao.eus webgunean dago.


Alta jaiotza, adopzio, harrera edota beste herri batetik etortzeagatik\nPertsona bat Biztanleen Udal Erroldan inskribatzea, jaio berria denean, adopzioan hartu denean, harreran hartu berri denean edo beste herri batetik etortzeagatik.\nInteresdun edozein pertsonak edo bere legezko ordezkariak.\nAdin txikikoa soilik gurasoetako batekin erroldatuko bada, beste gurasoaren baimena egiaztatu beharko da, edo adin txikikoaren tutoretza izan.\n- Nortasun Agiria, Pasaportea edo Atzerritarren identifikazio zenbakia.\n- Famili Liburua edo jaiotza ziurtagiria adin txikikoen kasuan jaioberriak eta adopzioan jasotakoak.\n- Foru Agindua, harreran jasotakoen kasuan.\n- Erroldatzeko baimena, udaletxean bertan.\n- Etxearen eskriturak, alokairu kontratua edo etxebizitza baten erabilera egiaztatzen duen titularraren baimena dagokion dokumentazioa aurkezten badu eta pertsonalki azaltzen bada.\n1690/1986 Errege Dekretuaren 53. artikulua eta hurrengoak, Toki Erakundeen Biztanleria eta Lurralde Mugaketari buruzko araudia (BOE 190, 1986ko abuztuaren 14koa).\n7/1985 Legea, apirilaren 2koa, Toki Araubidearen Oinarriak arautzen dituena\n3/2015 Legea, ekainaren 18koa, Etxebizitzarena\nAurkeztutako dokumentazioa egiaztatzea.\nBiztanleen Udal Erroldan izena ematea, edo hala badagokio, bizigarritasun egiaztapena.\nErrolda ziurtagiria ematea, izapidetzearen egiaztagiri modura.


Euskal pilotan minigonaz! (Ez, lasai, mutilak ez) | Kinka\n← Hitzaldia asteartean, maiatzaren 6an: «Euskararen erabilera ez sexista»\nElkarrizketa El Correon →\nNeska paletariak minigonaz!\nKasualitatea izan da. Tranbian nire parean eserita zeuden bi emakumeen arteko elkarrizketa entzun dut, halabeharrez. Batak besteari telefonoaz hartu dituen zenbait argazki erakutsi dizkio; bertan ikusten omen zen emakume paletari batzuk minigonaz jokatzen ari zirela. Ulertu dut bere alaba txikia federatuta dagoela, eta argazkiak federazioko partida femenino batzuetan atera zituela (pala eta pala argentina partidetan hain zuzen).\nEmakumeak oso haserre hitz egiten zuen. Ez zekiela zein adinetatik aurrera jantzi beharko zuen bere alabak arropa hori, baina argi eta garbi ez zeukala hortik pasatzeko asmorik.\nArratsalde horretan bertan, auzoko taberna batean Pilotaraba.com aldizkariarekin egin dut topo, bostgarren alea, oraindik on-line jarri ez dutena. Eta bai, pilota goma femeninoan horrela agertzen dira neskak jantzita aldizkariaren 20, 21 eta 28 orrialdetan. Ni ere txundituta.\nZergatik minigonaz? (Eta beste galdera batzuk)\nEmakume gehienek ez dute minigonaz jokatzen frontoietan; prakak eramaten dituzte. Jakin dudanaren arabera, minigona txapelketetan erabiltzen da, nazioarteko partidetan batez ere. Une horietan ez da jokalariek aukeratzen duten uniformea, baizik eta derrigorrez jantzi behar dutena. Hain zuzen ikusgarritasun gehien daukaten kirol ikuskizunetan horrela gertatzen bada, ohitura hori beste partidetara zabaltzen joango da, beraz?\nEuskal pilotan emakume jokalarien tradizioa urria da eta ia dena eraikitzeko dago. Horregatik dira garrantzitsuak lehenengo urratsak, ildoak markatuko dituztelako. Zentzu horretan oso eskertzekoa da federazio batzuk egiten ari diren ahalegin handia nesken parte-hartzea bultzatzeko. Eta praktika ona da aipatutako aldizkarian emakumezko pilotariek lekua irabaztea, txalotzeko modukoa. Argazkietan agertzen diren emakumezko jokalariek errekonozimendu osoa merezi dute, dudarik ez. Puntua, baina, honakoa da: zergatik ez eraiki parte-hartze hori genero ikuspegia kontuan hartuta? Zergatik erreproduzitu hemen ere beste esparru batzuetan gertatzen den binarizazioa? Nork behar du hori?\nMinigonaren arrazoia izango al da janzkera ergonomikoa dela, alegia, erosoagoa eta hobeto jokatzen laguntzen duela? Badirudi ezetz, bestela mutilek ere jantziko lukete eta. Baina irudia bera barregarria iruditzen zaigu, ezta? Frontoiak betetzen dituen publikoak eta kirol esatariek nola hartuko lukete Martinez de Irujok edo Barriolak minigonaz jokatzea?\nGizonek ez bezala, emakumeok hankak erakutsi behar ditugu. Zergatik? Kirolari onez gain, emakumeok fisikoki atseginak izan behar dugulako gizonezko ikusle heterosexualen begietara; hankak erakustea hori egiteko modu bat da gure gizartean. Kirolariez gain, goapak eta sexiak, beraz. Pentsatuko dute batzuek eskubidea dutela emakumeentzat uniforme desberdina (beti laburragoa, pegatuagoa) proposatzeko, emakumezko kirolarien gorputzez hobeto disfrutatu ahal izateko? Horrela partidak interesgarriagoak irudituko zaizkie?\nZergatik ez proposatu,orduan, gizon jokalariek ere hankak erakustea (gizon heterosexualak ez diren hainbat ikuslek modu berean goza ditzaten partidak)? Horrela planteatuta ja ez, ezta? Izan ere, zein arraroa iruditzen zaigun…\nBadakit beste kirol batzuetan arropa gutxiago eramaten dutela bai emakumeek bai gizonek. Eta beste kirol batzuetan emakumeak antzeko joaten direla jantzita; tenisean, adibidez. Niri penagarria iruditzen zaidana da generoen arteko desberdintasuna sustatzea emakumeentzat ia tradiziorik gabeko kirol batean, non, hain zuzen horregatik, posible den zentzurik gabeko ohituren zamarik gabe aritzea.\nBadakit, halaber, emakume batzuei atsegin egingo zaiela minigonaz jokatzea, guapak sentituko direla horrela jantzita. Ederto, baina hori nahiko arrazoirik al da emakumezko jolakari guztientzat janzkera hori ezartzeko?\nAntzinako argazkietan ikusi dut emakume batzuek gonaz jokatu dutela iraganean, luzeagoak edo laburrragoak erregimenaren arabera. Aurrekari horietan bermatuko gara? Ez da nahikoa arrazoi gaur egun janzkeren binarizazioa justifikatzeko. Historian zentzugabekeria asko gertatu dira eta, zorionez, batzuetan ohiturek hobera egiten dute (ez beti). Garai bateko kortseez eta gerruntzeez libratu gara emakumeok; prenda horiek gure historiaren parte izateak ez ditu desiragarri bihurtzen.\nMinigona eramateak eraginik al du?\nGona motza janzteak esan nahi du emakumeek bere irudian arreta gehiago jarri behar dutela gizonek baino. Federazioen arduradunek zera jakin beharko lukete: emakume gehienok ileak dauzkagu hanketan. Eta hau ere bai: emakume ia guztiok dauzkagu ileak iztaietan. Uniforme hori zabalduta, zein emakumezko pilotari ez da behartuta sentituko goitik behera depilatzera partidu baten aurrean? Gizonek, berriz, ardurarik gabe arropa jantzi eta listo.\nKuleroa erakustea ohikoa izango da partidetan emakumeentzat. Kezka izango al da paletari batzuentzat? Nola eragingo du jokoan? Saiatuko dira jokalari gazte batzuk barne arropa ez erakusten, jokaldi oso muturrekoak ez egiten, lurrera ez erortzen? (Batez ere hilekoa baldin badute, ezin dutenean ziur egon beren kuleroak inpekable daudenik?).\nNorbaitek esan dezake tenisean berdin gertatzen dela eta naturala edo normala iruditzen zaigula, ez dela ezer pasatzen. Ba horixe: goazen naturalak iruditzen zaizkigun gertaerak analizatzera, “desnaturalizatzera”. Depilazioa ez da naturala. Genero batentzat aukeraketa da, beste batentzat genero agindu bat. Kirolera itzulita, zergatik egon behar dugu emakumeok behartuta kezka estetiko gehiago izatera kirol bat praktikatzeko orduan? (Behartuta, diot; aukeratuta balitz…).\n“¿Y si no estás buena?”\nEta tranbiako emakumeari entzun nion azkeneko komentarioa: “Y si no estás buena, ¿qué haces con la faldita?”. Ba horixe: gure gizarteko edertasunaren arauak ez badituzu erabat betetzen, zer? Apur bat potolo bazaude? Zure hankak ez badaude erabat edertasun kanonikoaren barruan? (gizenak, zelulitisdunak, okerrak…). Lasai jokatuko al dute neskek publikoaren epai fisikoaren aurrean bizi garen gizarte honetan, jakinda gonatxoa horretarako dela?\nMinigonaren kontuak ez dakit nik asko lagunduko duen neskak euskal pilotara erakartzen…Guraso feministen sinpatiarik ere ez dut uste…\nZein den alternatiba? Lehenengo eta behin, binarismoaz paso egitea, esango nuke nik. Nola? Aukera desberdinak egon daitezke. Kirolari guztiak berdin joatea, adibidez; eta egingo nuke gizon eta emakume askok praka erosoago moduan ikusiko dutela minigona baino. Beste alternatiba bat: abanikoa zabaltzea eta aukera desberdinak ematea (praka edo gona, luzaera desberdinekoak). Erne, aukerak denei ematea, diot: emakume batek aukeratu ahal badu gona edo prakaren artean, gizon batek ere bai, ezta? Gutxi ausartuko dira, bale, baina aukera egotea sanoa izan daiteke.\nOraindik ez da aukera galdu bat\nEz dira garai onak berdintasunerako. Ezta askatasunerako ere. Izan ere, asko dago esateko kirolarien arroparen inguruan, azken urteotan gertaera negargarri batzuk ikusi ondoren. Adibide potolo bat: FIBAk (Nazioarteko Saskibaloi Federazioak) erabaki zuen duela bi urte emakumeen ekipazioa estuagoa izango zela, eta prakak laburragoak gizonek eramaten dituztenak baino. FIBAren araudiak argi uzten zuen emakumeen prakak 10 zentimetrotara egon behar zirela belaunen gainetik, eta azala eta ehunaren artean gehienez 2 zentimetro (hori arautzea ere!). Horrela saskibaloi femeninoa “erakargarriagoa” egingo zuten ikusleentzat eta komunikabideentzat. Turkiako Galatasaray taldearen jokalari bikaina zen Diana Taurasik hainbat isun jaso zituen bere insumisio jarrerarengatik, alegia, aurreko ekipazioarekin jokatzen jarraitzeagatik.\nBadmintonean ere Munduko Federazioa saiatu zen duela urte gutxi emakumeak behartzen gona eramaten (Txina, India, Malaysia eta Indonesiaren oposizioak geldiarazi zuten ekimena), kasu horretan ere kirol femeninoa “erakargarriagoa” egiteko. Erakargarriagoa, harrapazank.\nMatxismoa darien eredu hauek jarraituko ditugu, ala beste irizpide batzuekin jokatu ahal dugu guk? Esango nuke garaiz gaudela, eta askoz hobea dela hasieratik eskuhartze berriak ondo diseinatzea eta ondo asmatzea. Hor dauzkagu oraindik alardeak, dezente gaiztotuta; horiek bai aukera galduak, zenbat lan eman behar diguten bideratzeko…\nBeste eredu bat\nAzkeneko hilabeteotan ikusi dudan argazkirik ederrenetakoa honako hau da:\nIturria: Gari Garaialde, http://www.photokoitz.net/?cat=1\nHeldu batek gazte bati bizkarrean joareak lotzen dizkio (Zubietako ihauteriak, 2014ko urtarrilaren 28a). Gizon helduak neska gazteari laguntzen dio janzten, urte askotan zehar maskulinoa izan den jarduera batean parte har dezan. Ez dugu trikimailurik somatzen. Ni argazkiak hunkitzen nau, eszenari darion izpirituak. Eskerrak horrelako gauzak ere tradizioaren transmisioan (edo tradizioaren etengabeko (bir)eraikuntzan) gertatzen diren, posible diren…\nEsta entrada fue publicada en generoa y etiquetada arropa, binarismoa, esku pilota, generoa, kirola. Guarda el enlace permanente.\n18 respuestas a Euskal pilotan minigonaz! (Ez, lasai, mutilak ez)\nmayo 14, 2014 en 7:20 am\nGuztiz bat nator zurekin. Aspaldi frogatua dudan arazoa: ez daude pilotari-prakak neskentzat. Zer iruditzen? Alabak parte hartzen du herriko erraldoien konpartsan, eta praka zuriak eramaten dituzte, pilotarienak. Baina guztiek berdinak, mutilentzat egindakoak. Bilatu ditut kirol-dendetan, baina huts. Imajinatu zenbat kexu entzun ditudan gerrian izugarri estutu eta mina egiten diotelako. Niretzat harrigarria. Eta begira: neska pilotarientzat praka egokiak josi beharrean, gonatxoak! Iraingarria.\nmayo 14, 2014 en 12:06 pm\nBa ez nekien hori ere gertatzen zenik!\nEta ez zen posible praka zuriak (besterik gabe, ez pilotarienak) eramatea?\nmayo 15, 2014 en 9:58 pm\nOso artikulu ona. Hala eta guztiz ere, youtuben «pala emakumeak» jarri eta agertzen diren bideo gehienetan emakumeek galtza luzeekin jokatzen dute, gizonek jokatzen duten bezela. http://www.youtube.com/watch?v=L8hN3daktZ4 http://www.youtube.com/watch?v=FM5Do57Y0tk\nNazioarteko Mundialetako bideo gehienetan minigonarekin jokatzen dute emakumeek , baina, Nafarroako mundialeko bideo honetan emakume batzuek galtza motzetan jokatzen dute, 23 segundutik aurrera, gizonek aldiz beti galtza luzeekin : http://youtu.be/lfrtP8uPKUk\nEuskal pilotako mundialak antolatzen dituen Euskal Pilotaren Nazioarteko Federakuntzaren erreglamendu orokorrean zera jartzen du 49. artikuluan: Como norma general, el uniforme de los jugadores será siempre:\nLa camisa o polo, siempre con cuello, será blanca o roja. Los pantalones, falda, falda pantalón o bermudas para las féminas, de color blanco y las zapatillas deportivas predominantemente blancas y los calcetin es de color blanco.\nHaz clic para acceder a reglamento-general-juego-14-02-13-esp.pdf\nmayo 16, 2014 en 9:01 am\nAdos nago gauza askorekin. Argazkietako batean agertzen nazen horietako bat naz.\nBaina kontua da nik gonakin jokatutako txapelketak nesken txapelketak izan direla, ta praka motzak o gonakin jokatzea askoz erosoagoa da.\nBehin proposau zidaten mutil ta nesken txapelketa baten jolastea, ta gonakin jolastu behar genuela. Ez zitzaidan ondo iruditu, ta nire argudioak eman ostean, ez jolastea erabaki nuen.\nBaina hainbat puntu hartu behar dira kontuan. Neskak eta mutilak jolastuz gero prakekin jolasten dugu, nik behintzat. Nesken artekoa bada, gonakin jolastea, o praka motzekin (azkenean gauza bera da, malla bat azpian baitoa) itea ondo iruditzen zait, nahi bada.\noctubre 14, 2015 en 3:40 pm\nNazioarteko arautegiak hau dio 49. artikuluan: «Pantalón largo blanco, para los hombres. Falda, Falda pantalón, bermudas o vestido blanco o del color identificativo del equipo para las mujeres». Bereizkeriak bilatzen hasi, eta emakumearena baino ez dugu ikusten. Nire ikuspegitik, araudiak aukerak ematen dizkio emakumeari: 4 jantzi aukera eta 2 kolore aukera. Gizonari, ostera, dena mugatuta: jantzi bakarra (praka luzeak) eta kolore bakarra. Ukaezina iruditzen zait, araudian mugatuta dagoena, gizona dela. Beste kontu bat da, guztiz salagarria, araudiak pertsona batzuei ematen dien aukera eta askatasunaren gainetik pertsona horiek janzkera bat izatera behartzea, eta, gainera, arrazoi halamoduzkoak erabilita behartzea (sexualak, edertasuna, erakargarritasuna, sexitasuna…).\nAparteko iruzkin bat egin dut honetaz urriaren 14an.\nmayo 17, 2014 en 4:27 pm\nAb: Eskerrik asko informazioarengatik eta bideoengatik! Zuk aipatutako araudia ikusia nuen eta, nire ustez, oso kontu interesgarria geratzen da agerian: formulazioa nahiko zabala dela, edo, nahi badugu, interpretazioa oso zabala izan daitekeela. «Los pantalones, falda, falda pantalón o bermudas para las féminas, de color blanco». Uler daiteke emakumeek lau aukerak dauzkatela (komen artean daude aukera guztiak idatzita, maila berean beraz, beste sailkapenik egin gabe). Araudiak ez du zehatz-mehatz esaten ezinbestekoa denik gona labur batekin jokatzea emakumea bazara. Nondik dator, orduan, betebehar hori partida jakin batzuetan? Nork behartzen ditu jokalariak; nork esaten die gonatxo batekin jokatu behar dutela derrigorrez emakumeak izateagatik? Zeren edo noren izenean edo ze azalpen ematen die? Eta benetan galdetzen ari naiz, ea indagatzen dugun eginbehar hori nondik datorren eta nola gauzatzen den.\nn: Ados, egoerak anitzak dira eta erabakiak ere desberdinak izan daitezke; zuri ere mila esker iruzkinarengatik eta kasu desberdinak erakusteagaik. Aldi berean ikusten dut emakumezko jokalari batzuk deseroso sentitzen zaretela momentu batzuetan; ekipazio konkretu baten atzean kirola baino zerbait gehiago dagoela sumatzen duzuelako, agian. Aurreko galderak ere luzatuko nizkizuke, gaiaren inguruan apur bat gehiago jakiteko.\nmayo 17, 2014 en 9:06 pm\nNi ere argazki horietan gonarekin agertzen naizen nesketariko bat naiz. Argazki hauek aurten jokatutako nazioarteko txapelketa batekoak dira, non euskal pilotariok jokatzeaz gain argentinar eta venezolar neskek ere aritu ziren. Neska hauek euren herrialdeetan gona erabiltzeko ohitura dela eta guk ere gona jantzi dugu txapelketa hauetan. Beraz, gona erabiltzea ez da gauza normalizatua eta prakak erabiltzen ditugu urte osoan zehar.\nNiretzat ere gona jartzearen kontua ez zen erraza izan hasiera batean, prakak eramako ohitura eta zuk aipatutako beste arrazoi izkutu batzuengatik. Hala ere, ez dut oroitzen prakak jarri nituen lehen aldia, baina hauek janztean ere deseroso sentitu nintzela esango nizuke, izan ere, praka hauek mutilentzat eginak dira eta, beraz, emakumeon gorputzerako ez dira batere erosoak. Aitortuko nizuke gona prakak baino askoz ere erosoagoa dela eta erabili dudan partidu guztietan erosoago jokatu dudala (eta ez dela gona, baizik eta prakak azpitik dituela). Horregatik bereziki ez zait gaizki iruditzen gonaren erabilera, beti ere bakotzaren erabakia errespetatuz. Hala ere, nire barnean kontraesanak sortzen dituen zerbait dela ere aitortuko nuke, zergatik mutilek euren gorputzera egindako prakakekin jokatzeko aukera eta neskok erosoago jokatzeko gona erabili beharra eta ez guri egokitutako prakak batzuk erabiltzeko aukera izan (eta horrekin batera hankak erakutsi eta feminitate kutsu hori indartu)?\nmayo 17, 2014 en 9:45 pm\nEskerrik asko zure ekarpenarengatik, Ane. Karmelek hasieran esaten zuena gogorarazten didate zure hitzek (eta nik arazo horretaz ez nekien ezer): «pilotari prakak» gizonentzat diseinatuta daudela eta ez direla erosoak emakumeentzat.\nPartida arruntetan eta entrenamenduetan nire lagunak praka erosoekin (maila modukoekin) jolasten ikusten ditut, baina zuri eta Karmeleri ulertzen dizuet pilotari prakak beste kontu bat direla, ez direla egokiak emakume gorputzentzat (edo gorputz batzuentzat behintzat). Gaiak gogoeta (eta diseinua egokitzea) merezi du, esango nuke.\n(Bide batez, gehituko nuke batzuetan iruditzen zaidala gizonezkoentzat ere ez direla oso erosoak praka horiek: ehunak ez dirudi malgua, makurtzean tenkatuta gelditzen da ipurdi aldean, gerrikoa batzuei apur bat estu gelditzen zaiela dirudi… Ez dakit nik oso ergonomikoak diren).\nUxue Arbe dijo:\nmayo 19, 2014 en 11:29 am\nKaixo Amelia ta besteok,\nEskerrik asko hausnarketagatik, kirolatik urrun xamar bizi naiz, ta gaia ezezaguna egiten zait. Oso interesgarri iruditu zait irakurtzea zer jantzi mota inposatzen/aukeratzen den, ta zenbat ñabardura kontuan hartzekoak diren, erosotasunaz gain. Neri ere beti iruditu zaizkit praka horiek oso estuak gerri aldean, nolako mugimenduak egiten dituzten ikusita, baina gainera, bakarrik gizonentzat egiten direla irakurtzea penagarria dela uste dut, hala emakumeak erosoago egoteko, hankak erakutsi behar dituzte, kasu batzutan edo askotan arreta jokutik desbideratuz.\nBEstalde, duela gutzi BErrian irakurritako elkarrizketa bat gogora etorri zait, ondoko galderarekin bukatzen zena:\n«Berdin takoiekin: imaginatu hondamendi batean nor helduko den lehenago larrialdi irteerara. Nortzuk daramate oraindik ere mugitzeko arropa eta zeintzuk begiratuak izateko jantziak?»\nUxue Fernandez Lasa dijo:\nmayo 21, 2014 en 11:31 am\nLehenik eta behin eskerrik asko, Amelia, ez nuen asko usteko emakume pilotarien inguruko bizipenek sarean (ere) gogoetatzeko abagunea emango zidatenik eta. Bejondeizu(e)la!\nEmakume pilotarien artean rol ezberdinetan aritu izanak ematen didan talaiatik gogoeta mamitsu, sakon eta baikor zein ezkorrak egin nitzake. Hala ere, luze joko luke, beraz, nik uste dut gai honetan (ere) erabakitzeko ahalmenaren inguruan dagoela gako nagusietako bat:\n– Nork erabakitzen ditu araudiak? Baita jantziei dagokiena ere.\nEuskal pilotako erakunde gehienetan gizonezkoak dira agintean daudenak eta erabakimena dutenak. Beraz, betaurreko moreak beharrean urdin-urdinak nagusitzen ote diren…\n– Zergatik hartzen dira horrelako erabakiak? Zein da interes nagusia? Zein irizpidea?\nAsko izan litezke: kirolariaren erosotasuna, produktua (emakumezkoen gorputz-hankak, kasu honetan) saltzea, arrakasta mediatikoa, gizonezkoen nahiak ezartzea… Tamalez, kirolariak azkenputz honetan ere, eragiteko ia tarterik gabe gaur-gaurkoz.\n– Zein litzateke konponbidea? Nola bideratu?\nErabakitzeko aukera eta modua izatea benetan jarduten dutenek. Horretarako ezinbestekoa deritzot pilotariak batu eta gogoeta-guneak sortzeari gai hau zein beste hainbaten inguruan solas egin, sentipenak partekatu eta ildoak zehazten saiatzeko. Ahalduntzeak lagun diezaguke.\nAzken zertzelada bat. Bada Gipuzkoan emakumezko pilotarientzat egokituriko praka txuri luzeak saltzen diren leku bat bederen. Hori izan liteke erdibidea, uneko soluzioa agian, baina benetan al dira erosoak praka luze eta gona motz horiek? Nik ez dakit arropan diseinuaz zipitzik ere, baina erosoagoak irudikatzen ditut beste era batekoak balira, egia esan.\nNire uste apalean, asko dago egiteko, baina eztabaida hau sortzea izan liteke lehen hondar alea aurrera bidean. Segi dezagun, bada!\nOndo izan eta segi bizkor,\nmayo 20, 2014 en 4:40 pm\nChauvinismo feministaz nazkaturik. ¿Ba al duzue beste ezer buruan emakume euskaldunek?\nmayo 21, 2014 en 8:15 pm\nEskerrik asko, Uxue Arbe eta Uxue Fernandez Lasa, zuen ekarpenengatik!\nEsaldi bat azpimarratu nahi nuke: «gogoeta-guneak sortzeari gai hau zein beste hainbaten inguruan solas egin, sentipenak partekatu eta ildoak zehazten saiatzeko. Ahalduntzeak lagun diezaguke». Ze ona! Eredurik badaukagu; bertsolaritzaren arloan hamarkada soil batean ikusi dugun garapena izugarria izan da. Genero hausnarketari eta parte hartze femeninoari dagokienez zelako aurrera pausoak eman diren arlo horretan denbora gutxian!\n(Badago zer esanik praken diseinuaz eta erosotasunaz; argi dago. Pozten naiz jakiteaz norbait jabetu dela arazoaz eta bere maila txikian ari dela produktu egokitu bat eskaintzen).\nGora emakume pilotariak!\nGari Garaialde dijo:\nmayo 28, 2014 en 6:46 am\nMuturrera eramanda hemen idatzitako batzuetan iradokitzen dena (Yanquee-ak halakoak dira…), baina batzuetan muturrak ezagutzea ondo dago, bide bukaeran zer egon daitekeen jakiteko\nPozten naiz nire argazkia gustatu bazaizu, baina hurrengoan iturriaz gain, egilea ere jarri bertan.\nmayo 28, 2014 en 12:28 pm\nEskerrik asko, Gari; artikulua eta argazkiak ikaragarriak dira! (Bai, muturreko adibide horrek zer pentsatu ematen digu, ea noraino heldu ahal dugun bide horretatik eta zeren izenean). Arrazoia daukazu; zure izena argazkiaren oinean oraintxe jarriko dut.\nmayo 28, 2014 en 6:57 am\nHemen argazki erreportaia osorik\noctubre 14, 2015 en 7:12 am\nGona edo galtzak.\nBakoitzak eraman dezala nahi duena ezta?\nEta nik gona nahiago badut? Galtza zuri gogor hoiek izterretan presioa egiten badidate?\nEta gona eraman nahi ez badut hileak ditudalako? edo nahiz eta hileak eduki gona eraman nahi badut?\nAma zerk molestatu zaitu benetan zure halaba gona motzarekin ikusteak? eta bera poz pozik badago?\nene… gauza nik oso argi ikusten dut ba…\noctubre 14, 2015 en 2:24 pm\nArauzko janzkera erabakitzerakoan pertsonak ustezko sexu edertasunaren arabera bereizteari txarto deritzot. Ikusi behar, ostera, bereizketa arauditik datorren (bete beharrekoa) ala kasuan kasuko araudiz kanpoko burutazio bat den (salatu ere egin daitekeena).\nHori esanda, gizonaren ikuspegitik egingo dut iruzkina, aurkitu dudan araudia hartuta (Euskadiko Euskal Pilota Federakuntzaren araudia: http://euskalpilota.org/doc/documentos/Reglamento.pdf).\n92.2 artikuluan dio: «Pantalones largos. Las mujeres podrán elegir entre pantalón o falda». Beraz, emakumeak aukera eta gizonak muga.\n92.5 artikuluan dio: «no podrán cubrirse la cabeza con gorros ni cualquier otra prenda, salvo el uso de txapela en plaza libre. No obstante, se permitirá que las mujeres puedan cubrirse la cabeza». Emakumeak aukera, eta gizonak muga.\n92.1 artikuluan dio: «La camiseta siempre se vestirá introduciendo su parte baja por debajo del pantalón». Beraz, (gona erabiliaz gero) emakumeak aukera, eta gizonak muga.\nEmakumeak askapen bide luzeari aspaldi ekin dio. Gizonok garaia pasatuta ere badugu, askapen bide luze horri ekiteko. Sinetsita nago onena ez dela ez gona, ez praka luzea; ez burua estaltzea, ez bururik ez estaltzea; ez elastikoa praka barrutik sartzea, ez gona gainetik utzi ahal izatea. Onena aukera izatea da; askatasuna da onena, azken batean. Eta hori falta jaku gizonoi.\nEta emakumeak, araudi barruan bada (ekipoko biak berdin), inork ez ditzala behartu gauza batera edo bestera, baina gizonei ere ez diezaiela araudiak berak mugatu beste pertsona batzuek duten aukera eskubidea. Gizona izan arren zergatik ezingo naiz eder sentitu eta ezingo ditut hankak erakutsi, joko arauetan nire besteko pertsona batzuei onartzen bazaie? Sexuagatik? Hori sexu bereizkeria da, eta debekatuta dago. Ala ez?\nMosi, ados nago zurekin, ondo ulertu badizut. Jon, zuk gaiari gizonaren ikuspegitik begiratu diozu eta araudian gizonentzat agertzen diren mugak ederto azaldu dituzu. Oso interesgarria iruditu zait zure ekarpena. Ni ere aukerak ematearen alde nago, emakumeei eta gizonei. Bada garaia kontu horri ganoraz heltzeko, orain arte inertziaz egiten ziren gauzak aztertzeko, emakumeei begira eta gizonei begira. Ikusi duzuenez, nire kezka (eta beste askorena) hau zen: zergatik inposatu horren ekipazio desberdina neska eta mutilentzat, non neskak, kirolariak izateaz gain, beste zerbaitetarako atera behar diren kantxara. Baina zuk kontuaren ifrentzua oso ondo argitu duzu.\nBukatzeko. Duela gutxi argazki honekin egin dut topo:\nHor zerbait gertatzen ari da, ezta? Analisi bat mereziko duela esango nuke, nahiz eta agian neska eta mutil horiek (ez dakit) esango duten ekipazio horiek oso ondo iruditzen zaizkiela, eta “natural” moduan ikusten dituztela. Azken finean horretarako entrenatzen ari gara gazteak etengabe, konturatu gabe, mila modutara…


Nafarroako gazteen Bertso Eskolen eguna - Nontzeberri\nHasiera/BERTSOTAN/Nafarroako gazteen Bertso Eskolen eguna\nNafarroako gazteen Bertso Eskolen eguna\nNafarroako gazteen Bertso Eskolek maiatzaren 15ean ospatuko dute euren eguna Amaiurren egingo den festa handi batekin. Bertara 10-16 urte bitarteko 90 gazte joango dira egun osoko egitaraua izango duen topaketan parte hartzeko, izan ere, gaur egun, 18 urtetik beherako 228 ikasle aritzen dira bertsolaritzan eskola orduz kanpo.\nPrograma hauxe da: 11:30ean hasiko da jaialdia. Ondoren, Mikel Altzuarten eskutik, Amaiurko monolitora bisita gidatua egingo da eta horren bueltan Amaiurko eskolan Nafarroako Bertsopaper Lehiaketako sari banaketa egingo da.\nArratsaldean, bat-bateko saiotxo bat antolatuko da ikasleekin eta bertsogintzarekin lotutako jolasek itxiko dute egitaraua.\n“El eslabón podrido” film luzea saridun FANT-en\n“Müsikaren Egüna 2016”, Urdiñarben